Gusar Dengan Bau Mulut Sendiri? Ini 8 Cara Terbaik Memberus Gigi Untuk Mulut Yang Sihat!

Membersihkan gigi bukan hanya sekadar memberus dua kali sehari. Walaupun kenyataan ini ada benarnya, banyak lagi aktiviti lain yang boleh dilakukan untuk memastikan kesihatan oral kekal terjaga. Sebagai contoh, ada satu lagi cara membersihkan gigi yang anda boleh tambah ke dalam rutin harian iaitu
flossing
.

Walaupun
amalan memberus gigi
 merupakan sesuatu yang penting, namun itu sahaja tidak cukup untuk menjaga kesihatan gigi dan gusi anda.

Oleh sebab itu, kami ingin kongsikan 8 cara membersihkan gigi dengan betul untuk memastikan gigi dan gusi anda sentiasa sihat!

Untuk mendapatkan lebih banyak info berkenaan Kesihatan Mulut, anda boleh klik
di sini
.

8 cara membersihkan gigi yang terbaik

Tanpa penjagaan yang betul,
masalah seperti gigi reput
 dan juga penyakit gusi boleh membuatkan penghidapnya hilang rasa yakin terhadap diri sendiri.

Malah, jika isu ini tidak dirujuk kepada doktor dalam masa terdekat, ia boleh menyebabkan masalah lain seperti kesakitan, kehilangan gigi, malnutrisi, masalah percakapan dan lain-lain.

Sebenarnya, kita boleh menghalang hampir kesemua penyakit ini daripada berlaku dengan melakukan
penjagaan gigi dan mulut  yang betul.
Di bawah, kami senaraikan 8 cara membersihkan gigi yang terbaik untuk pastikan gigi sentiasa bersih!

1.
Berus gigi dengan kerap bukan dengan agresif

Ramai yang tahu keperluan memberus gigi dua kali sehari. Walau bagaimanapun, memberus gigi hanyalah efektif jika anda
melakukannya dengan teknik yang betul.

Sebagai contoh, anda haruslah memberus gigi dengan melakukan pergerakan membulat.

Selain itu, jangan lupa untuk memberus bahagian depan, belakang dan juga di atas gigi geraham. Proses memberus gigi sepatutnya memakan masa 2-3 minit.

Selain itu, elakkan melakukan pergerakan ke depan dan ke belakang. Memberus gigi dengan cara ini tidak dapat menyingkirkan kesemua kotoran daripada gigi anda.

Jangan sesekali berus gigi dengan kuat. Amalan ini boleh membuatkan enamel pada permukaan gigi menjadi rosak.

Malah, anda mungkin akan menghidap gigi sensitif jika berlakunya sebarang kerosakan pada lapisan enamel.

Baca juga:

Ini 7 Tip Jaga Berus Gigi, Salah Satunya Kena Rendam Dalam Cecair Pengkumur Mulut!

Berus Gigi 2x Sehari Tak Cukup! Lakukan Lebih Kerap Jika Tak Nak Jadi Begini!

2.
Gunakan ubat gigi berfluorida

Fluorida merupakan
salah satu bahan yang lazim di dalam ubat gigi.
 Tanpanya, ubat gigi tidak akan mampu menghalang pembentukan kaviti.

Malah, kajian juga mendapati aktiviti memberus gigi akan jadi sia-sia jika anda tidak menggunakan ubat gigi berfluorida.

Fluorida juga ditambah ke dalam bekalan air di kawasan tertentu dalam satu proses yang dikenali dengan nama pemfluoridaan. Melalui proses ini, garam florida akan ditambah ke dalam bekalan air untuk mengurangkan karies gigi.

Cara membersihkan gigi #3: Jangan berus gigi sahaja, flos gigi sekali!

Aktiviti flos juga mempunyai kepentingan yang sama dengan memberus gigi. Walau bagaimanapun,
tidak ramai yang flos gigi masing-masing setiap hari.

Malah, ramai orang tidak flos gigi kerana mereka merasakan aktiviti ini terlalu sukar untuk dilakukan.

Tetapi, tanpa melakukan
flossing
, plak dan bakteria di antara gigi dan di tempat yang tidak boleh dicapai oleh berus gigi tidak dapat dibersihkan dengan betul.

4.
Tukar berus gigi anda!

Cuba ingat kembali, berapa lamakah usia berus gigi anda sekarang? 6 bulan? 12 bulan? 2 tahun? Eh, jangan macam tu! Sepatutnya, sebatang berus gigi
perlu ditukar setiap 3 bulan sekali.

Jika anda benar-benar sayangkan gigi anda, pastikan anda tukar berus gigi dengan kerap!

Cara membersihkan gigi #5:
Minum lebih banyak air

Tidak dinafikan, minum lebih banyak air mempunyai banyak manfaat. Namun,
pilihlah air putih
 dan bukannya air manis. Air manis boleh meningkatkan risiko anda mengalami kaviti.

Air putih boleh mengurangkan jumlah gula di dalam mulut dan menghalang pembentukan plak.

Selain itu, air juga boleh membasuh lebihan gula dan juga cebisan makanan di dalam mulut serta menghalangnya daripada melekat di permukaan gigi anda.

6.
Gunakan ubat pencuci mulut selain berus gigi

Penggunaan
ubat pencuci mulut atau ubat kumur
 dapat memberikan manfaat kepada mereka yang mementingkan kebersihan oral masing-masing.

Bukan itu sahaja, penggunaan ubat kumur adalah satu cara membersihkan gigi yang efektif. Ia dapat membersihkan kawasan mulut yang tidak dapat dicapai oleh berus gigi.

Malah, jika ubat pencuci ini mengandungi bahan-bahan bersifat antibakteria, ia boleh membantu mengawal
pembentukan plak dan juga gingivitis.

7.
Jangan abaikan lidah anda!

Plak bukan sahaja terbentuk pada kawasan gigi, ia juga boleh terjadi di atas permukaan lidah anda!

Pengumpulan plak pada kawasan lidah boleh menyebabkan nafas berbau busuk. Oleh sebab itu, jangan lupa
berus lidah anda sekali semasa memberus gigi!

8.
Jumpa doktor gigi dengan kerap

Ini merupakan perkara yang paling penting untuk memastikan gigi dan gusi anda sentiasa sihat.

Dengan melakukan pemeriksaan yang kerap, doktor gigi boleh
mengesan tanda-tanda kaviti,
 penyakit gusi, kanser mulut dan isu lain yang anda tidak dapat kesan dengan sendirinya.

Malah, doktor juga boleh menggunakan teknologi seperti imbasan X-ray untuk mengesan sebarang masalah di bawah lapisan gigi anda.

Doktor gigi boleh membantu anda
 untuk mengenal pasti sebarang masalah dan membetulkannya sebelum ia menjadi lebih serius.


Diabetes 2 Tidak Dirawat Boleh Jadi Punca Koma, Ambil Tahu Cara Pencegahannya!

Apa itu koma diabetes? Haaa..jangan tak tahu, komplikasi kencing manis juga boleh menyebabakan anda koma. Ikuti penjelasan lanjut dalam perkongsian artikel ini.

Untuk mendapatkan lebih banyak info tentang Kencing Manis sila dapatkannya
di sini.

Definisi

Apakah itu koma diabetes?

Koma diabetes adalah sejenis komplikasi diabetes yang mengancam nyawa, dan boleh menyebabkan pesakit tidak sedarkan diri.

ekiranya anda menghidap diabetes,
paras gula dalam darah
 yang berbahaya tingginya (hiperglisemia) atau paras gula darah yang rendah (hipoglisemia) boleh menyebabkan koma diabetes.

Sekiranya koma diabetes terjadi, anda sebenarnya masih hidup – cuma anda tidak boleh sedar atau bertindak balas terhadap pemandangan, bunyi atau jenis rangsangan yang lain. Jika dibiarkan tanpa rawatan, koma diabetes boleh membawa maut.

Prospek koma diabetes adalah menakutkan, tetapi anda mempunyai peluang untuk mencegahnya. Mulakan dengan mengikuti pelan rawatan diabetes anda.

Apakah kebarangkalian komplikasi kencing manis ini terjadi?

Biasanya pesakit diabetes jenis 2 yang tidak dirawat dengan baik akan mudah mendapat koma diabetes. Tambahan pula, koma diabetes adalah biasa berlaku dalam kalangan orang tua, sakit kronik, dan kurang upaya.

Sila berbincang dengan doktor anda untuk mendapatkan maklumat lanjut.

Baca juga:

https://wp.hellodoktor.com/kencing-manis/diabetes-jenis-dua/penjagaan-pesakit-diabetes/

Simptom-simptom

Apakah simptom-simptom bagi komplikasi ini?

Sebelum koma diabetes berlaku, anda biasanya akan mengalami tanda-tanda dan simptom gula darah tinggi atau gula darah rendah.

Gula darah tinggi (hiperglisemia)

Sekiranya paras gula dalam darah anda terlalu tinggi, anda boleh mengalami:

Kerap rasa dahaga

Kerap ke tandas

Letih

Rasa loya dan muntah

Sesak nafas

Sakit perut

Nafas berbau buah

Mulut yang sangat kering

Denyutan jantung yang laju

Gula darah rendah (hipoglisemia)

Antara tanda-tanda dan simptom paras gula dalam darah terlalu rendah termasuklah:

Menggigil atau gementar

Gangguan keresahan

Letih dan lemah badan

Peluh yang banyak

Berasa lapar

Loya dan mual

Pening kepala

Kesukaran untuk bercakap

Kekeliruan

Pada sesetengah orang, terutamanya mereka yang telah menghidapi diabetes untuk jangka masa yang panjang, mereka akan mengalami keadaan yang dikenali sebagai ketidaksedaran hipoglisemia dan tidak mempunyai tanda-tanda amaran yang menandakan penurunan gula darah.

Jika anda mengalami sebarang simptom gula darah tinggi atau rendah, uji gula darah anda dan ikuti pelan rawatan diabetes anda berdasarkan hasil ujian tersebut. Jika anda mula tidak merasa lebih baik, atau anda mula berasa lebih teruk, dapatkan bantuan kecemasan.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bilakah saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah yang mengakibatkan koma diabetes?

Nilai ekstrim gula dalam darah yang berpanjangan – sama ada terlalu tinggi atau terlalu rendah untuk tempoh yang terlalu lama – boleh menyebabkan pelbagai keadaan, dan semuanya boleh menyebabkan koma diabetes.

Ketoasidosis diabetes. Jika sel-sel otot anda telah kehabisan sumber untuk tenaga, tubuh anda mungkin bertindak balas dengan memecahkan simpanan lemak. Proses ini membentuk asid toksik yang dikenali sebagai zat keton.

Ketoasidosis diabetes yang tidak dirawat, boleh menyebabkan koma diabetes.

Ketoasidosis diabetes paling kerap berlaku dalam kalangan orang yang menghidap diabetes jenis 1, tetapi ia boleh juga berlaku kepada orang yang mempunyai diabetes jenis 2 atau diabetes gestasi.

Sindrom hiperosmolar diabetes. Sekiranya paras gula darah anda melebihi 600 miligram per desiliter (mg / dL), atau 33.3 milimol seliter (mmol / L), keadaan ini dikenali sebagai sindrom hiperosmolar diabetes.

Apabila gula dalam darah anda meninggi, darah anda akan menjadi pekat dan manis. Lebihan gula akan mengalir dari darah ke dalam air kencing anda, yang akan yang menarik keluar sejumlah besar cecair daripada badan anda.

Sindrom hiperosmolar diabetes yang tidak dirawat boleh menyebabkan penyahidratan yang boleh mengancam nyawa serta koma diabetes. Sindrom hiperosmolar diabetes paling biasa berlaku dalam kalangan orang dewasa yang berada pada pertengahan usia dan orang tua yang mempunyai diabetes jenis 2.

Hipoglisemia. Otak anda memerlukan glukosa untuk berfungsi. Dalam kes yang teruk, gula dalam darah yang terlampau rendah boleh menyebabkan anda pengsan. Hipoglisemia boleh berlaku disebabkan sama ada terlalu banyak insulin atau makanan yang tidak mencukupi.

Bersenam dengan terlalu keras atau minum terlalu banyak alkohol boleh mendatangkan kesan yang sama.

Justeru, tanda dan simptom akan dipengaruhi oleh keparahan hipoglisemia.

Walau bagaimanapun, bagi penghidap diabetes untuk jangka masa yang panjang, anda mungkin akan kehilangan tanda-tanda amaran awal – seperti kelaparan, keletihan dan berpeluh – dan gejala hanya akan timbul apabila gula dalam darah anda menjadi sangat rendah. Ini dipanggil ketakperasanan hipoglisemia.

Faktor-faktor Risiko

Apakah yang meningkatkan saya terhadap risiko

koma diabetes?

Sesiapa yang menghidap kencing manis adalah berisiko untuk mendapat koma diabetes.

Sekiranya anda mempunyai diabetes jenis 1, anda lebih berisiko mengalami koma diabetes yang disebabkan oleh:

Gula darah rendah (hipoglisemia)

Ketoasidosis diabetes

Sekiranya anda mempunyai diabetes jenis 2, anda secara umumnya lebih berisiko terhadap koma diabetes yang disebabkan oleh:

Sindrom hiperosmolar diabetes, terutamanya jika anda berada pada umur pertengahan atau lebih tua

Sekiranya anda menghidapi diabetes jenis 1 atau jenis 2, faktor-faktor berikut boleh meningkatkan risiko koma diabetes:

Masalah penyampaian insulin. Sekiranya anda pengguna pam insulin, anda perlu menyemak gula dalam darah dengan kerap. Salah satu sebabnya adalah kerana himpitan atau lipatan pada tiub pam insulin boleh merencatkan penghantaran insulin tanpa anda sedari

Malah pam tanpa tiub juga kadang-kadang mempunyai masalah yang menyebabkan penyampaian insulin terhenti. Kekurangan insulin dengan cepat boleh membawa kepada ketoasidosis diabetes jika anda
mempunyai diabetes jenis 1.

Penyakit, trauma atau pembedahan. Apabila anda sakit atau cedera, kadar gula dalam darah anda cenderung untuk meningkat, kadangkala secara dramatik. Hal ini boleh menyebabkan ketoasidosis diabetes jika anda mempunyai diabetes jenis 1 dan dos insulin tidak bertambah untuk mengimbangi kadar gula yang tinggi

Keadaan perubatan yang lain, seperti kegagalan jantung atau penyakit buah pinggang, boleh meningkatkan risiko sindrom hiperosmolar diabetes.

Kencing manis yang tidak terkawal dengan baik. Jika anda tidak memantau gula dalam darah anda dengan betul atau mengambil ubat-ubatan anda seperti yang diarahkan, anda akan mempunyai risiko yang lebih tinggi untuk mendapat komplikasi jangka masa panjang dan koma diabetes

Sengaja melangkau pengambilan insulin. Orang yang menghidap kencing manis, yang juga mempunyai masalah pemakanan, memilih untuk tidak menggunakan insulin seperti yang diarahkan dengan harapan untuk menurunkan berat badan. Hal ini adalah amalan yang berbahaya dan boleh mengancam nyawa di samping meningkatkan risiko koma diabetes

Minum alkohol. Alkohol boleh mempunyai kesan yang tidak dijangka pada gula dalam darah anda, kadang-kadang boleh mengurangkan kadar gula sehinggalah sehari atau dua hari selepas
meminum alkohol.
 Hal ini boleh meningkatkan risiko koma diabetes yang disebabkan oleh hipoglisemia

Penggunaan ubat-ubatan haram seperti kokain dan ekstasi, boleh meningkatkan risiko paras gula dalam darah tinggi, serta berisiko untuk mendapat koma diabetes

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah koma diabetes didiagnosis?

Jika anda mengalami koma diabetes, diagnosis segera adalah penting. Pasukan perubatan kecemasan akan melakukan pemeriksaan fizikal dan mereka akan bertanyakan orang yang bersama anda untuk mengetahui riwayat perubatan anda.

Sekiranya anda menghidap diabetes, anda mungkin perlu memakai gelang atau kalung yang bertanda ID perubatan.

Ujian makmal

Beberapa ujian makmal mungkin diperlukan untuk menilai:

Paras gula dalam darah anda

Tahap zat keton anda

Jumlah nitrogen atau kreatinin dalam darah anda

Jumlah kalium, fosfat dan natrium dalam darah anda

Bagaimanakah koma diabetes dirawat?

Sebaik sahaja doktor anda mengenal pasti tanda-tanda awal, beliau boleh menghantar anda terus ke hospital. Anda akan mendapat bekalan intravena untuk menggantikan cecair dan elektrolit yang hilang seperti kalium.

Anda juga akan mendapat suntikan insulin atau ubat lain untuk mengawal gula anda. Koma diabetes boleh menyebabkan kematian jika tidak dirawat.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan dalam menangani koma diabetes ?

Gaya hidup dan kaedah pengubatan sampingan yang berikut mungkin membantu anda menangani koma diabetes:

Patuhi pelan pemakanan anda. Pengambilan snek dan makanan lengkap yang konsisten dapat membantu mengawal paras gula darah anda

Perhatikan paras gula dalam darah anda. Ujian gula yang kerap boleh memberitahu anda jika anda mengekalkan paras gula dalam julat sasaran anda – dan memberi isyarat kepada anda sama ada tinggi atau rendah. Semak dengan lebih kerap jika anda telah bersenam kerana ia boleh menyebabkan paras gula menurun, terutamanya jika anda tidak bersenam secara teratur

Ambil ubat anda seperti yang diarahkan. Sekiranya anda mengalami episod gula darah yang tinggi atau rendah, sila beritahu doktor anda. Beliau akan menyesuaikan dos atau masa pengambilan ubat anda

Mempunyai pelan semasa hari sakit. Sebarang penyakit boleh meningkatkan kadar gula darah tanpa disedari. Sebelum anda jatuh sakit, bincanglah dengan doktor mengenai cara terbaik menguruskan peningkatan gula dalam darah anda

Periksa zat keton apabila gula darah anda tinggi. SSemak
air kencing
 anda untuk zat keton apabila paras gula darah anda melebihi 240 mg / dL (13.3 mmol / L), terutamanya jika anda tidak sihat. Jika paras zat keton terlampau tinggi, hubungi doktor anda untuk mendapatkan nasihat. Hubungi doktor anda dengan segera jika paras zat keton terlalu tinggi dan berlaku muntah-muntah

Guna glukagon dan sumber gula yang cepat bertindak. Jika anda mengambil insulin untuk diabetes anda, pastikan anda mempunyai kit glukagon terkini dan sumber gula yang segera seperti tablet glukosa atau jus oren, yang mudah didapati untuk merawat paras gula rendah

Pertimbangkan pemantauan glukosa berterusan (CGM), terutamanya jika anda menghadapi masalah untuk mengekalkan paras gula dalam darah dengan stabil atau anda tidak merasakan simptom gula darah rendah (hipoglisemia tanpa sedar). CGM adalah peranti yang menggunakan pengesan kecil, yang dimasukkan di bawah kulit untuk mengesan paras gula dalam darah anda dan menghantar maklumat ke peranti tanpa wayar. Peranti ini boleh memaklumkan kepada anda apabila gula darah anda sangat rendah atau jika ia turun terlalu cepat. Walau bagaimanapun, anda masih perlu menguji paras gula darah anda menggunakan glukometer darah walaupun anda menggunakan CGM. CGM adalah lebih mahal daripada kaedah pemantauan glukosa konvensional, tetapi ia boleh membantu anda mengawal glukosa anda dengan lebih baik

Minum alkohol dengan berhati-hati kerana alkohol boleh mendatangkan kesan yang tidak menentu pada gula darah anda, dan pastikan anda mengambil makanan ringan atau berat semasa anda minum, seandainya anda memilih untuk minum

Didiklah orang yang tersayang, sahabat dan rakan sekerja. Ajarkan mereka cara-cara mengenali tanda-tanda awal dan simptom paras gula darah yang ekstrim – dan bagaimana cara untuk menyuntik glukagon. Sekiranya diperlukan, seseorang harus memanggil bantuan kecemasan sekiranya anda pengsan

Pakai gelang atau kalung ID perubatan. Sekiranya anda tidak sedar, ID tersebut boleh memberikan maklumat yang berharga kepada sahabat, rakan sekerja dan orang lain – termasuklah kakitangan kecemasan

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Azam Tahun Baru Nak Berhenti Merokok? Nah, Ini 5 Langkah MUDAH Yang Boleh Anda Cuba!

Walaupun fakta telah pun menunjukkan bahawa merokok meningkatkan risiko kanser paru-paru dan pelbagai masalah kesihatan lain, namun merokok tetap menjadi salah satu tabiat yang paling sukar untuk ditinggalkan.

Nikotin
, salah satu daripada 4,000 bahan kimia yang terdapat dalam asap daripada produk tembakau memang diketahui boleh menyebabkan ketagihan.

Kebanyakan perokok tahu bahawa rokok berbahaya dan menyatakan hasrat untuk mengurangkan atau henti merokok. Tetapi ramai yang tewas dalam beberapa hari percubaan.

Malah, hanya kurang daripada tujuh peratus daripada mereka yang cuba berhenti sendiri mencapai sekurang-kurangnya setahun tanpa rokok. Berhenti merokok sangat mencabar bagi perokok biasa mahupun perokok tegar.

Oleh itu, jika anda benar-benar komited untuk henti merokok, lengkapkan diri dengan rancangan dan sokongan yang betul bagi membantu anda mencapai matlamat yang bakal mengubah hidup anda nanti.

5 langkah henti merokok

#1. Langkah henti merokok – Tetapkan tarikh berhenti

Langkah pertama untuk berhenti merokok adalah membuat keputusan untuk berhenti. Walaupun anda telah gagal sebelum ini, jangan biarkan masa lalu menghalang matlamat anda.

Lebih kerap anda cuba berhenti, semakin besar peluang anda untuk berjaya. Selain menegaskan kemahuan anda, bina rancangan untuk membantu anda berpegang pada keputusan tersebut.

Bagaimana? Mulakan dengan menetapkan tarikh berhenti, sebaiknya dalam dua minggu akan datang. Ini akan memberi anda masa yang cukup bersedia tanpa kehilangan motivasi untuk berhenti merokok.

Jika anda kebiasaannya merokok di
tempat kerja,
 cuba berhenti pada hujung minggu agar anda mempunyai beberapa hari untuk menyesuaikan diri dengan perubahan itu.

Sebaliknya, jika anda lebih kerap merokok pada hujung minggu, atau tempat kerja anda tidak membenarkan merokok, maka hari minggu akan menjadi pilihan yang lebih baik.

 Elakkan hari di mana anda berkemungkinan sibuk, tertekan, atau terdapat
peristiwa istimewa
 yang boleh menambah keinginan merokok anda.

Tuliskan tarikh berhenti dan lihatnya setiap hari. Menantikan ketibaan tarikh ini dapat membantu anda membina keazaman diri.

#2. Beritahu satu dunia bahawa anda akan berhenti

Memberitahu keinginan anda untuk berhenti merokok kepada seluruh dunia boleh membantu
mengukuhkan keazaman anda.

Oleh itu, maklumkan kepada rakan dan keluarga tentang rancangan anda dan beritahu mereka bahawa anda memerlukan sokongan dan dorongan mereka.

Rakan boleh membantu mengalihkan perhatian anda daripada keinginan merokok. Maklumkan mereka bagaimana dia dapat membantu.

Mempunyai teman yang sama-sama mahu berhenti merokok juga boleh menjadi motivasi yang baik. Selain itu, luangkan masa bersama orang-orang yang berjaya berhenti merokok dan minta nasihat mereka.

#3. Bersiap sedia dengan cabarannya

Disebabkan nikotin daripada rokok menyebabkan ketagihan, maka meninggalkannya boleh menyebabkan
 tanda-tanda gian.
Oleh itu, bersiap sedialah untuk menghadapi cabaran ini.

Oleh itu, adalah penting untuk anda menyibukkan diri dalam sebarang perkara yang boleh mengalihkan perhatian anda, terutamanya dalam dua minggu pertama.

Jika anda boleh melalui dua minggu pertama ini, peluang untuk tetap berhenti merokok akan lebih tinggi.

Libatkan diri dengan aktiviti fizikal yang menyeronokkan dan kurang tekanan. Ini bukan sahaja
memberi manfaat kepada kesihatan
anda tetapi juga boleh mengurangkan emosi negatif.

Berpeluh juga boleh meningkatkan rasa sihat dan keupayaan mengawal diri anda, seterusnya mengurangkan keinginan anda untuk mengambil rokok.

#4. Alihkan pencetus rasa ingin merokok

Buang semua rokok dan produk tembakau dari rumah anda, kereta dan tempat kerja. Jangan lupa juga untuk menyingkirkan pemetik api, bekas putung rokok dan mancis.

Mempunyai kesan-kesan rokok juga tidak akan membantu anda. Oleh itu, basuh pakaian dan buang atau
cuci sebarang benda yang berbau
 rokok.

Kenal pasti dan elakkan perkara yang membuatkan anda mahu merokok, sama ada orang, tempat dan benda. Jangan duduk bersama perokok dan berada di tempat merokok terlalu lama.

Mereka boleh mencetuskan rasa ingin merokok. Sebaliknya, luangkan masa dengan orang yang tidak merokok atau orang yang berjaya berhenti merokok.

#5. Cakap dengan doktor atau ahli farmasi

Doktor boleh memberikan ubat untuk membantu mengurangkan tanda-tanda gian. Contohnya, terapi penggantian nikotin yang dapat meningkatkan kadar berhenti merokok sebanyak 50 hingga 70 peratus.

Akan tetapi, ia hanya dapat menangani ketagihan fizikal kepada nikotin, bukan ketagihan perilaku atau psikologi untuk merokok. Jadi, menyertai program berhenti merokok atau mempunyai strategi lain masih diperlukan.

Jika tidak dapat bertemu dengan doktor, anda boleh mendapatkan pelbagai produk penggantian nikotin daripada farmasi, sama ada dalam bentuk tampalan, lozenges dan gula-gula getah. Rujuk ahli farmasi anda untuk pilihan produk yang sesuai.

Mereka yang sedang menjalani misi berhenti merokok akan bergelut dengan diri sendiri. Oleh itu, raikan setiap hari yang berlalu tanpa anda mencapai sebatang rokok.

Hadiahkan diri anda untuk semua pencapaian kecil yang telah anda capai. Memandangkan anda kini tidak lagi membazirkan wang untuk
sekotak rokok
, manfaatkannya untuk keinginan atau hobi yang lain. Ingat, anda lebih kuat daripada dorongan merokok anda.


Gastroksisis

Definisi

Apa itu Gastroksisis?

Gastroksisis ialah kecacatan masa lahir yang berlaku kepada bayi sewaktu dalam kandungan lagi. Sebahagian daripada abdomen bayi tersebut berkembang di luar badan kerana pembentukan dinding abdomen yang tidak sempurna. Kebanyakan bayi dengan gastroksisis dilahirkan pramatang.

Apakah kebarangkalian Gastroksisis?

Gastroksisis adalah keadaan kongenital yang jarang berlaku. Gastroksisis berlaku pada lelaki dan perempuan dalam nisbah yang sama. Anggaran kelahiran dengan keadaan ini ialah satu dalam 1,500 hingga 1 dalam 13,000. Bagaimanapun, keadaan ini lebih kerap berlaku dalam kalangan perempuan hamil di bawah usia 20 tahun. Jika anda merancang untuk hamil, anda boleh belajar tentang keadaan ini dan menjalani ujian pra kehamilan atau berbincang dengan doktor anda untuk mengetahui maklumat lanjut sebelum kehamilan.

Simptom-simptom

Apakah simptom-simptom Gastroksisis?

Gastroksisis  dikesan dengan mengenal pasti lubang pada abdomen dan usus yang berada di luar badan. Terdapat juga beberapa bahagian usus yang berwarna gelap disebabkan telah bersentuh dengan cecair amniotik dalam rahim. Jika terdapat bahagain usus yang rosak, bayi tersebut akan menghadapi masalah mencerna makanan.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Bakal ibu perlu menetapkan temu janji berkala dengan doktor untuk meneliti kemungkinan gastroksisis dan keadaan bayi sewaktu kehamilan.

Punca

Apakah Punca Gastroksisis?

Punca sebenar gastroksisis tidak diketahui, tetapi ia akan membawa kepada masalah kesihatan yang lain. Keadaan ini mungkin berlaku disebabkan perubahan dalam hormon atau gen (kromosom) dalam bayi. Gastroksisis juga boleh berlaku disebabkan faktor persekitaran yang dihadapi ibu hamil, pemakanan atau minuman, ubat yang digunakan, dan sebagainya. Disebabkan itu, adalah penting untuk memeriksa kesihatan dengan doktor sepanjang waktu kehamilan.

Faktor-faktor Risiko

Apakah yang meningkatkan risiko saya kepada Gastroksisis?

Antara faktor risiko gastroksisis ialah:

Ibu muda: hamil sewaktu usia remaja meningkatkan risiko mendapat bayi dengan gastroksisis berbanding ibu yang berusia.

Pengambilan alkohol atau merokok juga meningkatkan risiko gastroksisis.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gastroksisis didiagnosis?

Gastroksisis kebiasaannya dikenal pasti sewaktu kelahiran, tetapi boleh juga didiagnosis lebih awal. Sewaktu kehamilan, doktor akan melakukan pemeriksaan ultrabunyi untuk mencari kemungkinan gastroksisis. Ini juga dapat membantu ibu dan doktor berbincang dan menetapkan pelan bagi tempat dan masa yang bersesuaian untuk melahirkan.

Bagaimana pesakit Gastroksisis dirawat?

Jika doktor dapat mengenal pasti gastroksisis sebelum kelahiran, doktor juga akan memeriksa keadaan kesihatan bayi baik atau tidak.

Apabila bayi dilahirkan, pembedahan akan diperlukan untuk menangani usus yang terkeluar. Jika gastroksisis kecil,  doktor akan melakukan pembedahan selepas kelahiran untuk memasukkan usus kembali ke dalam abdomen dan menutup pembukaan tersebut. Tetapi jika gastroksisis terlalu besar, pembedahan pembetulan akan dilakukan secara berperingkat.

Selepas memasukkan kembali usus ke dalam abdomen dan menutup pembukaan tersebut, bayi tersebut perlu dilindungi daripada jangkitan dengan cecair IV dan antibiotik, dan dibekalkan dengan nutrisi yang diperlukan untuk memelihara kesihatan bayi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gastroksisis?

Perubahan gaya hidup dan rawatan sampingan berikut mungkin dapat membantu anda menangani gastroksisis:

Menjalani ujian untuk mengesan keadaan bayi sewaktu kehamilan

Elakkan kehamilan di usia muda

Elakkan penggunaan alkohol dan merokok

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Elak Terlebih Makan, Cuba 5 Resepi Mantap Ini Sewaktu Berbuka Puasa!

Anda tahu cara berbuka puasa yang betul supaya tidak terlebih makan? Kami kongsikan di sini beberapa makanan untuk berpuasa yang sangat mengenyangkan.

Salah cara berbuka puasa yang betul punca makan berlebihan

Antara punca kita sering makan dengan berlebihan ketika berbuka puasa adalah kerana pemilihan makanan yang salah.

Kita sering mengambil banyak makanan yang ringan tetapi tidak mengenyangkan perut.

Apabila kita mengambil jenis makanan yang ringan ketika berbuka, kita cenderung untuk makan dengan jumlah yang banyak dengan alasan untuk mengenyangkan perut.

Walhal, perut perlu mengambil sedikit masa untuk memberi isyarat kepada otak bahawa ia sudah kenyang.

Oleh sebab itu, kita berlebihan dalam pengambilan makanan sehingga menyebabkan kalori harian menjadi bertambah.

Hal ini pula secara tidak langsung meningkatkan berat badan anda walaupun semasa bulan Ramadan.

Untuk mengelakkan isu seperti ini, anda perlu mengikuti cara berbuka puasa yang betul.

Salah satu cara berbuka puasa yang betul adalah melalui pemilihan jenis makanan yang cepat mengenyangkan perut.

Cara berbuka puasa yang betul: Ini resepi untuk panduan anda

Kami kongsikan beberapa resepi sebagai inspirasi untuk anda menyediakan makanan untuk berpuasa yang mengenyangkan.

#1. Nasi jagung

Nasi jagung mungkin tidak begitu popular di Malaysia, namun ia adalah antara jenis makanan yang sering dimakan oleh penduduk di Indonesia.

Namun, ada beberapa kawasan di Malaysia terutamanya di wilayah utara Semenanjung Malaysia yang memakan nasi jagung.

Secara umumnya, nasi jagung ialah sejenis resepi nasi yang dimasak bersama jagung.

Di Malaysia, kita lebih banyak menggunakan butir jagung segar.

Manakala di Indonesia pula, resepinya banyak menggunakan jagung kering yang ditumbuk halus sebelum dimasak.

Kandungan serat pada jagung agak tinggi dan ia boleh membuatkan perut kita berasa cepat kenyang dan bertahan lebih lama.

Selain itu, jagung juga mempunyai kandungan zat besi yang sememangnya baik untuk penghasilan darah.

#2. Kentang lenyek atau
mashed potato

Kentang lenyek juga dikenali dengan nama kentang putar. Ia merupakan sejenis hidangan barat yang banyak disajikan di restoran-restoran yang menghidangkan makanan barat.

Kentang lenyek adalah antara jenis makanan pengganti nasi yang sangat mengenyangkan.

Kentang lenyek boleh dicampurkan dengan susu segar, sedikit garam, serta parutan keju bagi menjadikan ia lebih enak dan lengkap dengan nutrisi.

Namun, kawal pengambilan kentang ini kerana kentang adalah jenis makanan yang tinggi kalori.

#3. Sup makaroni juga sesuai jadi makanan untuk berpuasa

Makaroni ialah sejenis pasta yang berbentuk seperti sesiku ‘L’ dan mempunyai lubang di bahagian tengahnya.

 Makaroni juga ialah sejenis hidangan pengganti nasi yang sangat mengenyangkan.

Makaroni adalah antara jenis makanan yang mempunyai nilai indeks glisemik (GI) yang rendah.

Ini boleh membuatkan perut kita berasa kenyang dengan lebih lama.

Selain itu, nilai GI yang rendah bermaksud kadar penyerapan glukosanya ke dalam aliran darah menjadi lebih perlahan.

Oleh itu, ia adalah alternatif pengganti nasi yang amat sesuai bagi penghidap diabetes.

Bagi mendapatkan hidangan sup makaroni yang enak dan berkhasiat, tambahkan sumber protein seperti ayam tanpa lemak dan ikan ke dalam sup anda.

Jangan lupa juga untuk tambahkan potongan sayur-sayuran agar ia lebih berkhasiat dan mengenyangkan.

#4. Gado-gado atau rojak sayuran

Konsep gado-gado adalah mirip dengan konsep penyediaan rojak di negara kita.

Secara umumnya, gado-gado atau rojak mengandungi beberapa jenis sayuran seperti kacang panjang, timun, taugeh dan tomato.

Ia juga mengandungi sumber protein seperti telur,
tempe
,
tauhu
 dan juga ayam.

Kemudiannya, ia digaulkan bersama dengan sedikit kuah seperti kuah kacang untuk menjadikannya lebih enak.

Gado-gado atau rojak merupakan antara makanan berbuka puasa yang sihat dan enak yang boleh anda cuba di rumah.

Malah, proses penyediaannya juga tidaklah serumit makanan atau lauk-lauk lain.

#5. Oatmil jadi pengganti nasi sebagai makanan untuk berpuasa

Oatmil adalah antara jenis bijirin yang sangat menyihatkan jika dibandingkan dengan jenis bijirin lain.

Ia sangat terkenal dengan khasiatnya terhadap kesihatan jantung.

Jika dibandingkan dengan jenis bijirin lain, oatmil adalah lebih mengenyangkan dan boleh membuatkan perut kita berasa kenyang dalam tempoh yang lebih panjang.

Selain itu, oatmil juga tinggi dengan kandungan serat yang sangat baik untuk kesihatan usus anda.

Bukan itu sahaja, oatmil juga boleh membantu anda untuk cepat kurus semasa Ramadan ini.

Bagi menjadikan hidangan oatmil lebih enak, campurkannya dengan yogurt dan potongan buah-buahan segar.

Elakkan tambahan gula agar ia kekal menjadi hidangan yang menyihatkan.

[health_tool_article id=”60419″]

Kawal pemakanan semasa bulan Ramadan

Bulan Ramadan adalah bulan di mana kita mensyukuri segala nikmat rezeki yang kita peroleh setiap hari.

Oleh itu, kita dituntut untuk mengamalkan konsep kesederhanaan termasuklah dalam soal pemakanan.

Bersederhana dalam pemakanan boleh membantu anda mengawal nafsu makan selain memberikan banyak faedah kesihatan kepada tubuh.

Amalkan cara berbuka puasa yang betul ini agar anda boleh menjalani ibadah puasa dengan keadaan yang lebih baik.


Demam Denggi Di Malaysia

Demam denggi
 adalah penyakit berjangkit nombor satu di Malaysia. Penyakit bawaan nyamuk Aedes aegypti ini telah mengesani rakyat Malaysia sejak bertahun-tahun. Pembangunan yang pesat telah menyebabkan pertambahan pada pusat pembiakan nyamuk sehingga menambahkan lagi bilangan kes demam denggi terutamanya di kawasan bandar.

Bilangan kes demam denggi adalah pada angka yang membimbangkan

Sejak tahun 2014, Malaysia mencatatkan lebih 100,000 kes hampir setiap tahun dengan kes tertinggi pada tahun 2015 iaitu sebanyak 120,836 kes dan lebih 50 peratus adalah dari negeri Selangor sahaja.

Statistik demam denggi diambil daripada laman
http://idengue.remotesensing.gov.my

Namun, tahun-tahun berikutnya menunjukkan pengurangan iaitu 101,357 kes pada tahun 2016 dan 83,849 kes pada tahun 2017. Tahun ini sehingga Jun 2018 pula, kes yang tercatat adalah sebanyak 25,949. Walaupun ada penurunan, angka yang ada masih tinggi dan membimbangkan.

Denggi telah meragut banyak nyawa

Sejak tahun 1995 hingga 2017, angka kematian adalah hampir 2,500 orang dengan tahun 2015 mencatatkan angka tertinggi iaitu 336 kematian. Tahun ini sehingga Jun 2018 pula, 44 kes kematian telah berlaku.

Statistik demam denggi diambil daripada laman
http://idengue.remotesensing.gov.my

Apa yang lebih menyedihkan adalah kebanyakan kes denggi di Malaysia melibatkan kanak-kanak dan orang muda. Golongan ini adalah pelapis dan sumber utama yang menyumbang kepada pembangunan negara.

Oleh itu, ia adalah satu kehilangan yang sangat besar terhadap negara.

Denggi menjadi beban yang besar kepada negara

Dengan bilangan kes yang banyak setiap tahun, ia tentunya menjejaskan negara sama ada dari sudut ekonomi atau sumber manusia.

Dalam rawatan demam denggi, 38 peratus rakyat Malaysia membelanjakan sekitar RM5001 hingga RM10,000 pada kos perubatan, kebanyakannya pada penjagaan di hospital. Ini adalah secara relatifnya beban kewangan yang agak besar kepada negara.

Tambahan pula, pesakit denggi perlu tinggal di hospital selama sehingga 2 minggu untuk mendapatkan rawatan dan untuk mengasingkan diri dari menjangkiti orang lain. Ini akan mengganggu sumber tenaga kerana pesakit perlu bercuti dalam tempoh yang lama.

Di samping itu, demam denggi juga boleh menjejaskan kualiti hidup. Dengan kes kematian yang dicatitkan, ia pasti memberikan kesan ke atas keluarga yang terbabit, lebih-lebih lagi jika membabitkan pencari nafkah.

Kesedaran tentang demam denggi dalam kalangan rakyat Malaysia masih rendah

Meskipun denggi adalah topik perbincangan yang meluas di Malaysia, kesedaran tentang kepentingan mencegah demam denggi masih lagi pada tahap yang tidak memuaskan. Ramai masih mengambil mudah soal penyakit berjangkit ini.

Menurut laman
Rentokil
,

Hampir 50 peratus rakyat Malaysia tidak mengambil berat terhadap ancaman daripada demam denggi.

46 peratus rakyat Malaysia merasakan bahawa pihak lain harus bertanggungjawab dalam mengawal pembiakan nyamuk berbanding mengambil langkah proaktif di kawasan rumah mereka.

Lebih 60 peratus rakyat Malaysia tidak memeriksa tempat pembiakan nyamuk di kawasan rumah mereka.

Ambil langkah mencegah demam denggi

Sebagai rakyat yang prihatin, anda hendaklah mula mengambil langkah proaktif untuk
mencegah
 demam denggi. Di samping usaha dari pihak berkuasa, penyakit ini tidak akan dapat dicegah jika masih terdapat banyak tempat pembiakan nyamuk di sekitar kawasan rumah anda.

Beberapa langkah mudah boleh dilakukan untuk mencegah pembiakan nyamuk aedes:

Hapuskan semua tempat pembiakan nyamuk di rumah anda dengan membuang air bertakung, menutup bekas takungan air dan memastikan longkang tidak tersumbat.

Gunakan racun nyamuk aedes untuk membunuh serta mengelakkan pembiakan jentik-jentik.

Lakukan fogging secara rutin. Jangan tunggu sehingga ada kes untuk menjalankan fogging. Hubungi majlis perbandaran untuk mendapatkan khidmat ini.

Melakukan pemeriksaan dan gotong royong berkala untuk mencegah kawasan-kawasan pembiakan nyamuk.

Fogging adalah langkah penting dalam pencegahan demam denggi

Usaha yang serius perlu dimulakan pada saat ini. Tidak mustahil kecuaian anda pada hari ini menyebabkan ahli keluarga atau jiran anda menjadi mangsa demam denggi. Oleh itu, ayuh mulakan!


Kurang Minum Air Punca Mata Ikan? Ini 5 Penyebab Sebenar Ulser Mulut!

Tahukah anda punca biasa ulser mulut? U
lser mulut adalah antara perkara yang paling tidak menyenangkan.

Bukan sekadar susah makan, kadangkala sampai susah nak berus gigi dan berkumur.
Lebih parah lagi, nak bercakap pun susah!

Ia mungkin akan berlaku apabila lapisan sel di permukaan mana-mana bahagian badan hilang.

Bahagian dalam yang banyak urat saraf dan sensitif akan terdedah.
Sebab itu ia sangat menyakitkan dan
 boleh berlaku di mana-mana bahagain badan.

Walaupun selalunya,
ulser mulut bukanlah sesuatu yang serius atau berbahaya
, rasa sakit dan tidak selesa yang berpanjangan akibatnya membuatkan semua orang ingin mencari jalan untuk mencegahnya atau merawatnya seawal yang mungkin.

Dalam artikel ini kita fokuskan pada ulser mulut. Apakah 5 punca biasa ulser mulut?

#1. Gigi tajam

Gigi yang tajam sering menjadi punca kepada ulser mulut
.

Apabila anda secara tidak sengaja tergigi mana-mana bahagian di dalam mulut, luka tersebut mungkin mengambil masa untuk sembuh dan membentuk ulser.

Biasanya, gigi yang tajam ialah gigi taring (canine teeth) yang bernombor empat dari tengah. Gigi yang pecah atau patah separuh juga boleh menyebabkan ulser mulut.

Atas sebab ini,
dracula
mungkin kerap mendapat ulser mulut.

#2. Gigi palsu

Gigi palsu yang longgar mungkin boleh menyebabkan geseran pada mulut dan melukakannya. Pastikan gigi palsu anda sentiasa kukuh di tempatnya.

Jika gagal membetulkannya sendiri, dapatkan bantuan doktor gigi
.

Sebab ulser mulut #3. Makanan kasar

Jenis makanan juga menyumbang kepada ulser mulut. Makanan yang kasar dan tajam boleh mencederakan mulut seterusnya menyebabkan ulser.

#4. Perubahan hormon

Hormon juga ada sahamnya terhadap pembentukan ulser mulut. Sesetengah wanita mengalami ulser mulut
semasa atau ketika hampir-hampir waktu haid
.

Sebab ulser mulut #5. Penyakit lain

Punca terakhir ini adalah penyakit atau keadaan lain. Ulser mulut mungkin menjadi simptom kepada penyakit lain.

 Contohnya penyakit-penyakit autoimun seperti sistemik lupus eritomatosus (SLE), Behcet atau mungkin juga
penyakit kelamin seperti sifilis dan HIV
.

Jadi, itulah antara punca biasa ulser mulut terjadi kepada individu. Untuk elak ia berlaku dan berulang, pekalah kepada 5 perkara ini ya!


6 Cara Kekal Sihat Dengan Bersenggama Umpama Setiap Hari Malam Jumaat, Best!

Pasangan suami isteri perlu kerap melakukan
hubungan seks
 bersama pasangan mereka. Ingin tahu mengapa? Ikuti artikel ini dengan lebih lanjut.

8 Impak Kerap Melakukan Hubungan Seks

#1. Ia membantu melegakan demam dan selesema

Menurut pakar, pasangan suami isteri yang kerap melakukan hubungan seks akan menghasilkan immunoglobulin A – antibodi yang membantu melawan infeksi
demam selesema
 – dalam air liur mereka.

Untuk mendapatkan lebih banyak info tentang Kesihatan Seksual, sila dapatkannya
di sini.

#2. Ia membantu mengeluarkan hormon positif

Semasa suami isteri melakukan hubungan seks, hormon dopamine dan oksitoksin – hormon yang dirembeskan ketika berasa seronok – akan dikeluarkan.

Hormon-hormon ini akan menyebabkan individu lebih merasai perasaan kasih sayang bersama pasangan. Namun begitu, hormon-hormon ini tidak akan kekal lama dalam badan selepas melakukan hubungan seks.

#3. Ia membantu meningkatkan kesuburan

Menurut sebuah kajian yang pernah dilakukan, kandungan
bahan kimia dalam air mani
 yang dikeluarkan ke dalam faraj pasangan wanita akan membantu meningkatkan kesuburan mereka dengan memperbaiki kondisi dan struktur faraj. Selain itu, ia juga membantu wanita mempunyai mood yang baik.

#4. Ia membantu mengosongkan otak

Setiap tahun, 7 daripada 100,000 individu akan mengalami
global transient amnesia
– kehilangan memori yang sementara namun bukan disebabkan oleh kondisi neurologi.

Salah satu punca ia berlaku adalah kerap melakukan hubungan seks bersama pasangan. Ia menunjukkan betapa seks mampu membantu anda mengosongkan otak dan anda tidak perlu risau kerana ia tidak akan mendatangkan apa-apa kesan sampingan.

#5. Ia membantu melegakan kesakitan

Jangan sesekali bertangguh untuk melakukan
hubungan seks jika ada sedang sakit kepala.
Menurut kajian yang dilakukan di Jerman pada 2013 terhadap individu yang mempunyai migrain, menunjukkan seks mampu melegakan simptom tersebut.

Menurut kajian lagi wanita yang terangsang pada
g-spot
akan mengalami kelegaan daripada segala kesakitan.

#6. Ia membantu menenangkan fikiran

Hubungan seks sememangnya mampu membantu pasangan suami isteri menenangkan fikiran dan menyingkirkan tekanan mereka. Ia disebabkan oleh seks mampu mengurangkan tekanan darah dalam badan.

#7. Ia adalah senaman yang bagus

Ya, seks sememangnya adalah senaman yang bagus kerana ia mampu membakar sehingga 207 kalori dalam masa 30 minit. Selain itu, ia juga adalah senaman yang bagus bagi otot paha dan otot punggung.

#8. Ia membantu memperbaiki kesihatan jantung

Paling penting, kerap melakukan hubungan seks bersama pasangan mampu memperbaiki kesihatan jantung anda. Ia kerana seks mampu melatih
jantung dan sistem kardiovaskular
anda dan pasangan agar menjadi lebih kuat dan sihat.

Hello Health Group tidak menyediakan nasihat perubatan, diagnosis, atau rawatan.


Suka Kambing Bakar? Ini 8 Manfaat Daging Kambing Serta 2 Resipi Boleh Dicuba!

Kambing bakar antara hidangan yang enak dimakan ketika masih panas-panas. Tetapi bagus ke makan daging kambing ini sebenarnya?

Kebenarannya, daging kambing mempunyai manfaat kesihatan yang tidak diketahui ramai. Jom baca perkongsian artikel ini untuk mengetahuinya. Ada juga resipi hidangan kambing untuk dicuba!

Untuk mendapatkan lebih banyak info tentang Pemakanan Sihat, sila dapatkannya
di sini.

Daging kambing bakar

Daging kambing dianggap sebagai
daging merah
 kerana ia mempunyai tahap myoglobin tinggi – protein yang terdapat dalam tisu otot haiwan tertentu seperti lembu, menjadikan daging berwarna merah apabila terdedah kepada oksigen.

Rasa daging kambing pula lebih kuat baunya berbanding ayam atau lembu tetapi masih boleh diterima untuk dimakan, khususnya apabila dibakar atau dipanggang.

Daging kambing biasanya diambil daripada kambing biri-biri muda, kerana daging kambing tua adalah lebih keras dan liat.

Khasiat daging kambing

Dari aspek pemakanan, daging kambing kaya dengan sumber mineral – zat besi, zink, kalsium, selenium, kalium, tembaga dan magnesium serta pelbagai jenis vitamin B.

4 auns daging (113 gram, g) mengandungi hampir 28g protein. Tetapi memenuhi hampir ⅔ keperluan
pengambilan lemak
 tepu harian. Oleh sebab itu, anda perlu bersederhana ketika memakan hidangan daging kambing.

Selain itu, ia turut mengandungi lebih 330 kalori dan lemak tak tepu tunggal.

Kelebihan makan daging kambing

Bagi peminat
hidangan kambing
 sudah tentu anda ingin mengetahui manfaat pengambilan daging ini, kan?

Anemia

Kandungan kalsium dan zat besi dalam daging merah ini dapat membantu
mencegah anemia
dengan memberikan jumlah zat besi mencukupi bagi penghasilan darah merah baharu.

Tanpa zat besi mencukupi, ia akan menjejaskan pengeluaran sel darah merah. Kesannya anda akan berasa lemah, letih dan kesejukan. Keadaan ini juga boleh menjejaskan
kesihatan imun
dan fungsi kognitif.

Kurangkan berat

Pengambilan daging kambing dikatakan dapat membantu meningkatkan rasa kenyang dan aktiviti metabolik, di samping menyediakan banyak protein.

Kecacatan kelahiran

Kambing kaya dengan sumber asid folik  – diperlukan untuk mencegah
kecacatan tiub saraf
 pada bayi baru lahir.

Kambing bakar bagus untuk kesihatan kulit

Dengan kandungan
asid lemak omega-3
 dalam daging ini, kulit akan mendapat perlindungan antioksidan, sekali gus mengurangkan penampilan kedutan dan bintik penuaan.

Ketumpatan tulang

Daging kambing adalah sumber yang sangat baik bagi banyak mineral, seperti zink, fosforus, dan selenium –  semuanya diperlukan untuk ketumpatan mineral tulang.

Sistem imun

Tanpa zink yang mencukupi, sistem imun akan terjejas. Pengambilan 1 hidangan kambing dapat memenuhi 30% keperluan harian anda.

Baca juga:

Jisim otot

Padat dengan sumber protein, daging kambing dapat membantu memperbaiki dan meningkatkan
jisim otot
, di samping meningkatkan prestasi fizikal dan metabolik. Protein yang mencukupi membantu anda mengekalkan jisim otot tanpa lemak.

Mengambil hidangan kambing bakar bukan sahaja sedap tetapi juga merupakan sumber protein tanpa lemak yang baik!

Kelebihan lain

Kambing yang kaya dengan protein dan vitamin boleh membantu mengurangkan kesakitan semasa haid dan menurunkan risiko strok serta penyakit buah pinggang.

Ia juga membantu dalam melegakan
simptom autisme
 dan meningkatkan kesihatan sistem saraf.

Makan kambing bakar berlebihan? Ini kesannya

Terdapat beberapa kesan sampingan makan daging kambing, terutamanya jika mengambilnya secara berlebihan, seperti:

Tinggi risiko mengalami hipertensi

Kolesterol tinggi

Diabetes

Masalah kardiovaskular

Daging merah ini mempunyai kandungan lemak tepu yang tinggi, jadi pengambilan secara sederhana amat digalakkan. Makan terlalu banyak boleh mengakibatkan peningkatan tahap serum kolesterol.

Keadaan tersebut mendedahkan anda kepada
risiko penyakit jantung
, tekanan darah tinggi dan diabetes. Jumlah berlebihan turut dapat meningkatkan tahap purin dalam badan – punca
pembentukan batu karang
.

Resepi kambing bakar ala barat

Salah satu cara paling sihat dalam penyediaan daging kambing adalah dengan memasak bahagian otot secara memanggang di dalam ketuhar atau membakarnya. Tetapi elakkan ia menjadi hangus kerana boleh
meningkatkan risiko kanser.

Jom cuba resipi berikut:

Bahan-bahan:

1 kilogram daging kambing tanpa tulang

4 ulas
bawang putih
 – dikisar

1 sudu besar herba rosemary

2 sudu kecil herba thyme

3 sudu besar minyak zaitun

Garam merah jambu
 Himalaya

Lada hitam – dikisar

1 kilogram kentang (
baby potate
) – dibelah dua jika besar

Cara penyediaan:

Panaskan ketuhar sehingga 450ºC dan letakkan rak pada sepertiga bahagian bawah ketuhar.

Dalam mangkuk kecil, campurkan bersama bawang putih, rosemary, thyme dan 1 sudu besar minyak. Perasakan dengan garam dan
lada hitam
. Sapukan pada keseluruhan daging.

Dalam dulang pembakar, letakkan kentang. Kemudian tuangkan baki minyak zaitun dan perasakan dengan garam dan lada hitam.

Letakkan kambing pada bahagian atas kentang dan panggang sehingga lebih kurang 1 jam atau suhu
dalaman ketuhar
 mencapai 145ºC.

Rehatkan daging selama 15 minit sebelum dihidangkan.

Resipi kambing cara Malaysia

Bahan-bahan resepi kambing bakar:

5-6 keping daging kambing

2 sudu besar sos tiram

3 sudu besar sos lada hitam

3
sudu besar kicap
 untuk hitamkan daging, jika mahu gunakan lebih, tiada masalah

1 inci halia – dihiris atau ditumbuk halus, pilihan

1 sudu besar gula perang atau madu

1 sudu kecil serbuk lada hitam – boleh tambah jika sukakan pedas

Herba rosemary – penting untuk daging berbau enak dan menyedapkan rasa

Cara penyediaan:

Masukkan semua bahan dan gaul sebati dengan daging kambing.

Terus boleh dibakar – sama ada guna arang atau oven.

Jika menggunakan oven, anggaran masa antara 1-1 jam 30 minit, pada suhu 200ºC – bergantung pada oven.

Apabila daging sudah masak, boleh diangkat dan dimakan bersama kuah lada hitam atau diratah begitu sahaja.

Jangan lupa untuk mencuba resepi kambing bakar yang dikongsikan di atas & selamat menjamu selera!


Biar Betul Ketagih Online Shopping Ada Kaitan Dengan Masalah Mental? Ini Penjelasannya...

Ketagihan
online
 shopping
vs
masalah mental, apa kaitan antara kedua-duanya?
Ada masa je mesti nak tengok laman web
online shopping
, rasa macam tak lengkap hidup kalau sehari tak beli barang.

Siapa yang lalui keadaan macam ni, angkat tangan?

Ketagihan
online shopping

Pakar psikoterapi mengatakan tabiat ketagihan membeli-belah dalam talian mempunyai kaitan dengan
keadaan mental
dan ia boleh menjejaskan kesihatan mental dan hubungan sosial individu.

1 kajian analisis telah dijalankan ke atas 122 individu yang mempunyai ketagihan
berbelanja secara online.

Ia diterbitkan dalam jurnal
Comprehensive Psychiatry
 ini mendapati mereka mempunyai risiko kecenderungan menghidapi
kemurungan
 dan
anxiety

(kegelisahan) yang lebih tinggi daripada biasa.

Persoalan yang dibangkitkan adalah mengenai kewujudan kedai dan aplikasi atas talian serta kemudahan penghantaran ke rumah yang telah memberikan dimensi baru kepada konsep
shopaholic.

Internet telah menjadikan aktiviti membeli-belah lebih mudah dari pelbagai aspek seperti tiada had masa iaitu boleh diakses 24 jam sehari dan harga yang mampu milik.

Keadaan ini bermakna remaja dan belia adalah antara golongan yang berisiko untuk mengalami
buying-shopping disorder.

Masalah mental kesan ketagihan
online shopping

Buying-shopping disorder
(BSD) merupakan satu masalah yang telah lama dikesan.

Tetapi dalam zaman teknologi
internet
 ini, BSD telah diangkat ke dalam fasa lain dan ia mempengaruhi satu daripada 20 individu

Individu dengan keterujaan berbelanja atas talian ini mungkin akan berakhir dengan timbunan barangan yang dipesan, hutang keliling pinggang, perselisihan faham dengan ahli keluarga dan pasangan serta hilang kawalan diri.

Menurut pakar psikoterapi di Hannover Medical School di Jerman, Dr Astrid Müller, “Sudah masanya untuk mengenal pasti BSD sebagai salah satu masalah berkaitan kesihatan mental dan memfokuskan mengenai BSD di internet.

Kesan serius

Buat masa ini, BSD tidak diklasifikasikan sebagai gangguan tetapi diletakkan di bawah kategori yang dinamakan ‘gangguan kawalan impuls’.

Namun, bagi para penyelidik dari Jerman ini, BSD memerlukan lebih pemerhatian kerana ia boleh mendatangkan kesan mental yang serius.

BSD dalam bentuk atas talian ini boleh mewujudkan keinginan melampau untuk membeli barangan dan menimbulkan kepuasan apabila berbelanja.

Keadaan ini seterusnya boleh membawa kepada kesukaran untuk mengawal diri,
tekanan
 melampau dan masalah lain yang melibatkan psikiatri serta menjejaskan perhubungan.

Akhir kata

Jika anda suka
online shopping,
tiada salahnya. Tetapi anda harus tahu untuk mengawal diri dalam berbelanja dan elakkan daripada membeli sesuatu yang tidak anda perlukan walaupun harga yang ditawarkan murah.

Berjimat dalam berbelanja, okay?


Bukan Main-main! AMARAN Perokok 14x Ganda Lebih Mudah Dijangkiti COVID-19

Untuk mendapatkan lebih banyak info tentang coronavirus di Malaysia, sila dapatkannya di sini.

Tabiat merokok merupakan faktor risiko untuk pelbagai jenis penyakit kronik dan kanser. Namun, siapa sangka dalam kegawatan kita menghadapi wabak virus korona baharu (COVID-19), individu merokok juga berisiko untuk dijangkiti oleh wabak tersebut.

Perkara ini telah disahkan oleh Badan Kesihatan Global seperti Pertubuhan Kesihatan Sedunia (WHO) dan Agensi Kawalan Penyakit Kesatuan Eropah.

Jika mereka yang dijangkiti oleh COVID-19 berpotensi untuk mengalami komplikasi serius disebabkan oleh tabiat merokok, maka perkara ini wajar diberikan perhatian oleh kerajaan.

Menurut Kaji Selidik Morbiditi dan Kesihatan Nasional (NHMS) yang telah dijalankan pada tahun 2015 berkaitan dengan tabiat merokok, 22.8% (4,991,458) rakyat Malaysia yang berusia 15 tahun dan ke atas merupakan perokok.

Jika wabak ini tidak dibendung, kita bakal menyaksikan
peningkatan pada pesakit yang mengalami simptom teruk pada gelombang ketiga wabak COVID-19 kelak
. Setakat ini, status jangkitan di Malaysia adalah seperti berikut:

[covid_19]

Kelemahan sistem imun bagi tabiat merokok punca COVID-19?

Jika dilihat pada faktor risiko bagi mereka yang dijangkiti COVID-19, tabiat merokok dan penggunaan
vape
 kurang diberikan perhatian.

Ini berikutan jumlah kajian berkaitan tabiat merokok terhadap COVID-19 masih lagi tidak mencukupi menyebabkan saranan yang dikeluarkan kelihatan anekdotal (tidak berasaskan bukti saintifik, hanya testimoni).

Menurut Dr Nora Volkow, Pengarah Institut Penyalahgunaan Dadah Amerika Syarikat (NIDA), mereka yang merokok, menggunakan
vape
atau bahan terlarang seperti ganja berisiko tinggi untuk mengalami komplikasi teruk sekiranya dijangkiti.

Walaupun ramai individu yang menyedari akan keburukan merokok namun sukar untuk berhenti meskipun dengan pertolongan golongan profesional.

Kesannya, ramai yang lebih cenderung untuk menggunakan
vape
sebagai alternatif berhenti merokok. Adakah ia lebih baik daripada rokok?

Kajian yang melibatkan 30 individu sihat yang tidak merokok terhadap asap yang dihasilkan oleh
vape
 menunjukkan penurunan pada tahap sensitiviti mereka untuk batuk.
Mereka juga mempunyai fungsi pengeluaran kahak (
mucociliary clearance
) yang sangat rendah.

Jika kedua-dua masalah fisiologi tersebut dialami oleh individu yang merokok atau menggunakan
vape
, risiko mereka untuk didiagnosis dengan jangkitan paru-paru (
pneumonia
) meningkat.

Ini menyebabkan keadaan kesihatan mereka mudah merosot sekiranya dijangkiti oleh virus korona baharu.

Selain daripada fungsi perlindungan mekanikal (pengeluaran kahak dan batuk), fungsi sistem imun semula jadi badan juga boleh terganggu menyebabkan perokok mudah mendapat jangkitan kuman.

Agen sistem imun peparu (komponen sel darah putih) seperti makrofaj dan neutrofil mengalami perubahan fungsi yang ketara. Keadaan ini berpotensi menyebabkan jangkitan dan kerosakan sel paru-paru.

Perkara ini telah dibuktikan melalui kajian haiwan yang didedahkan kepada 20 kepulan asap rokok. Kebolehan mikrofaj dan neutrofil untuk menghalang kemaraan anasir luar menurun.

Perkara ini jelas menunjukkan tabiat merokok boleh mempengaruhi kekuatan sistem imun individu.

Lelaki lebih berisiko dijangkiti berbanding wanita. Ada kaitan dengan tabiat merokok punca COVID-19?

Banyak kajian metaanalisis berkenaan dengan jangkitan menunjukkan kaitan yang kuat di antara tabiat merokok dan jangkitan paru-paru.

Di China, 52.9% lelaki adalah perokok manakala wanita pula hanya merangkumi 2.4% daripada keseluruhan populasi jantina tersebut. Perkara ini tidak jauh bezanya dengan keadaan di Malaysia.

Lelaki masih mengungguli carta perokok. Menurut NHMS 2015, daripada 4,991,458 populasi perokok di Malaysia, 4.85 juta (43%) terdiri daripada perokok lelaki. Wanita pula hanya merangkumi 1.4% (143,566) daripada jumlah tersebut.

Apa yang lebih membimbangkan adalah kira-kira 60% daripada jumlah populasi perokok di Malaysia menghisap 15 puntung rokok dan ke atas dalam masa sehari.

Apabila dilihat pada konsep sains berkenaan dengan kesan rokok terhadap sistem imun badan serta jumlah perokok berdasarkan jantina individu, tidak hairanlah mengapa lelaki mudah mendapat jangkitan virus korona baharu.

Analisis kematian COVID-19 di China menunjukkan
golongan lelaki mempunyai risiko kematian yang lebih tinggi berbanding wanita
. Namun, pengkaji gagal menemui kaitan antara kematian mangsa dengan tabiat merokok.

Meskipun begitu, kajian yang dijalankan oleh Liu Wei et al, melibatkan pesakit yang mengalami komplikasi pneumonia akibat COVID-19 menunjukkan individu yang dikaitkan dengan sejarah merokok mempunyai risiko 14 kali lebih tinggi berbanding dengan mereka yang tidak merokok.

Walaupun, secara idealnya kita ingin menghentikan kemaraan wabak, hakikatnya, ia tetap akan menular dan sukar untuk dihentikan.

Jadi perkara yang perlu menjadi tumpuan sekarang adalah untuk mengurangkan kes baharu dan potensi komplikasi serius dalam kalangan individu positif. Langkah awal yang boleh diambil adalah menasihatkan setiap perokok untuk berhenti merokok.

Sukar untuk berhenti walau tahu merokok punca COVID-19

Walaupun dadah berbahaya seperti kokain dan heroin dianggap lebih memberikan ketagihan kepada pengguna, tapi dari sudut pandang sains, usaha untuk berhenti daripada menggunakan produk nikotin lebih mencabar.

Peningkatan jumlah perokok setiap hari pada peringkat global sangat membimbangkan. Menurut WHO lebih daripada 1.1 bilion individu merupakan perokok.

Risiko untuk mendapat COVID-19 boleh meningkat sekiranya mereka yang merokok tidak kerap mencuci tangan. Ini berikutan terdapat peningkatan pada kekerapan tangan menyentuh bibir semasa aktiviti merokok.

Perkara ini meningkatkan kebarangkalian untuk virus tersebut menjangkiti badan.

https://wp.hellodoktor.com/ms/coronavirus/covid19/kulit-tangan-kering-7-cara-atasinya/

Kesukaran untuk berhenti merokok ada kaitannya dengan hormon dopamin. Ia merupakan neurotransmiter yang menyebabkan keseronokan ketika mengambil sesuatu yang meningkatkan parasnya.

Perkara ini menyebabkan seseorang itu lebih “bermotivasi” dalam mencari jalan untuk merokok.

Jika tiada rokok, paras dopamin akan berkurangan menyebabkan berlakunya simptom penarikan termasuklah kemurungan, keresahan dan kesukaran untuk menumpukan perhatian terhadap sesuatu perkara.

The Food and Drug Administration (FDA) pernah bercadang untuk menggubal undang-undang baharu berkaitan dengan paras nikotin yang lebih rendah pada rokok yang dihasilkan. Namun ia masih belum dilaksanakan.

Walau bagaimanapun, kejayaan untuk berhenti merokok masih tidak mustahil terutamanya dengan bantuan golongan profesional.

Konklusi

Walaupun belum cukup bilangan kajian yang jelas menunjukkan kaitan di antara rokok dan jangkitan COVID-19, tapi konsep sains dan dapatan kajian sedia ada tidak boleh diabaikan.

Malaysia mempunyai jumlah perokok yang agak ramai. Sekiranya ternyata mereka berisiko untuk mendapat jangkitan, maka kita akan menyaksikan peningkatan pada komplikasi jangkitan COVID lebih teruk jika tiada langkah diambil.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus

Baca juga:

Minum Air Suam Boleh Bunuh Virus COVID-19? Ini Jawapan Pakar!

Takut Berjangkit COVID-19 Di Luar? Beli Saja Barang Dapur Online, Ini Ada 7 Pilihan!

Pewaris Takhta Diraja Britain, Putera Charles Disahkan Positif COVID-19!

Staf Kesihatan Pun Makin Ramai Positif COVID-19! Ini Tindakan Selanjutnya Yang WAJIB Diambil Anda

Ada Masalah Tak Boleh Bau? Segera Ke Hospital, Ini Mungkin Tanda Anda Dijangkiti Covid-19


Bolehkah Saya Menyusukan Dua Orang Anak Pada Waktu Yang Sama?

Pernahkah anda mengetahui berkenaan
tandem breastfeeding
? Bagi mereka yang tidak biasa dengan terma tersebut,
tandem breastfeeding bermaksud penyusuan dua kanak-kanak atau bayi pada masa yang sama
. Ini boleh terjadi melalui dua situasi, sama ada seseorang ibu itu menyusukan dua anak yang terdiri daripada anak yang lebih dewasa dan bayi yang baru lahir atau menyusukan dua bayi kembar.

Adakah saya perlu menggantikan susu dengan makanan lain bagi anak yang lebih berusia?

Semua pasti tahu,
bahawa susu ibu adalah makanan yang terbaik bagi bayi dan anak yang sedang membesar
. Kebanyakan ibu akan mula
menggantikan susu dengan makanan gantian lain bagi anak yang lebih berusia
 sekiranya mereka telah mendapat kelahiran baharu.

Sebenarnya, kelahiran baharu bukanlah alasan untuk anda menghentikan penyusuan terhadap anak yang lebih berusia.

Anda boleh melakukan
tandem breastfeeding
 dan ia ternyata memberikan kebaikan kepada anda dan juga anak anda. Perlu diingat,
bahawa sistem imun kanak-kanak tidak dibangunkan secara sepenuhnya sehinggalah dia berusia dua tahun
.

Oleh itu, susu ibu perlu terus diberikan kepada anak anda yang lebih berusia kerana ia akan memberikan antibodi yang menyokong imuniti yang sihat. Ini juga bertepatan dengan
saranan WHO yang menyarankan agar anak diberikan susu ibu sekurang-kurangnya sehingga berumur dua tahun
.

Adakah terdapat sebarang kebaikan atau keburukan kaedah menyusukan dua anak ini?

Setiap apa yang anda lakukan pasti terdapat pro dan kontranya yang tersendiri. Begitu juga dengan menyusukan dua orang anak, ia mempunyai kesan sama ada berbentuk positif atau negatif kepada kedua-dua pihak, iaitu ibu dan bayi yang disusukan.

Berikut merupakan kebaikan dan kelemahan kaedah menyusukan dua anak ini.

Kebaikan menyusukan dua anak

Kaedah ini
boleh mengurangkan sifat cemburu dan meningkatkan ikatan antara adik-beradik

Kanak-kanak belajar untuk berkongsi
 ketika usia mereka masih muda

Menyusukan dua anak juga boleh mengeratkan hubungan antara ibu dan anak-anaknya

Kanak-kanak yang lebih berusia akan terus mendapat manfaat daripada penyusuan susu ibu. Ini kerana penyusuan susu ibu akan memberikannya nutrisi, perlindungan imun, perlindungan usus selain manfaat terhadap emosi

Tandem breastfeeding
 juga dapat
melegakan pembengkakan payudara akibat pengumpulan susu

Terdapat risiko yang rendah untuk mendapat kanser payudara pra-menopaus
 bagi ibu yang melakukan
tandem breastfeeding

Menggalakkan pengeluaran susu yang lebih banyak
. Semakin banyak susu yang dikeluarkan, maka semakin banyak susu yang akan dihasilkan

Kelemahan menyusukan dua anak

Tandem breastfeeding
 akan menyebabkan sesetengah daripada ibu yang menyusukan kanak-kanak mengalami penurunan berat badan berlebihan

Perlu berhadapan dengan kritikan individu lain. Ini mungkin terjadi apabila
mereka mengatakan bahawa bayi anda yang baru lahir akan mengalami kekurangan susu ibu apabila berkongsi penyusuan dengan adik-beradiknya yang lain

Sesetengah ibu mungkin akan menyusukan anak atau bayi mereka pada waktu yang berasingan

Sesetengah ibu juga mungkin akan mengalami rangsangan seksual yang lebih kuat apabila melakukan
tandem breastfeeding
, disebabkan oleh peningkatan tahap hormon tertentu.

Sesetengah ibu juga akan berasa loya atau mual semasa menyusukan anak, dan hamil pada waktu yang sama

Kesimpulan

Bagi ibu yang tidak pernah menyusukan dua orang bayi mereka dalam waktu yang sama, anda boleh melakukannya tanpa perlu khuatir dengan risiko yang tidak berasas.

Ini kerana terdapat cakap-cakap orang yang mengatakan, menyusukan dua anak atau
tandem breastfeeding

akan menyebabkan bayi yang baru lahir mendapat susu yang lebih sedikit
.

Dakwaan ini ternyata salah, kerana semakin banyak susu yang dikeluarkan, maka tubuh ibu akan menghasilkan susu lain dengan jumlah yang lebih banyak.


Anak Gemar Duduk Posisi W? Jom Ubah Tabiat Anak Kepada 6 Gaya Duduk Ini

Jika anda perasan, kebanyakan posisi duduk bayi adalah
W-sitting
. Ia adalah keadaan di mana mereka duduk di pinggul, membengkokkan lutut dan kaki menghala ke luar.

Sekiranya diperhatikan dari atas, tampak seperti anak duduk bentuk W seperti namanya
W-sitting
. Tetapi benarkah cara duduk ini berbahaya?

Teruskan membaca perkongsian artikel ini untuk mengetahui lebih lanjut mengenai isu ini. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Bahayakah anak duduk bentuk W?

Secara amnya, posisi duduk berbentuk W ini bukanlah sesuatu yang perlu anda risaukan kerana ia
tidak
berbahaya.

Ini kerana ia merupakan satu kedudukan yang sering menjadi pilihan si kecil sekitar usia 3
 tahun
 dan biasanya akan hilang daripada rutin apabila mereka se
makin membe
sar.

Sekiranya posisi duduk bayi bentuk W ini dilakukan sekali-sekala, itu mungkin kedudukan yang selesa buat diri anak
ketika bermain
 atau berehat.

Walau bagaimanapun, jika anda secara konsisten melihat anak duduk dalam keadaan ini, lakukan pemeriksaan doktor jika wujud gejala lain seperti ot
ot lem
ah, kesukaran bergerak, tidak seimbang atau kaki tidak simetri.

Kelemahan pada bahagian kaki kesan anak duduk bentuk W

Posisi duduk W mungkin menjadi pilihan anak kerana kaki mereka masih belum cukup kuat untuk memastikan diri stabil semasa bermain.

Dalam kedudukan W, kaki mengambil beban kerja otot dan mencipta pusat graviti lebih rendah dengan tapak yang lebih luas bagi menyokong
pergerakan mereka
. Bahkan, posisi ini turut memberikan keseimbangan diri.

Perhatikan gejala lain otot lemah seperti
kerap jatuh
, kelewatan dalam kemah
iran motor
 kasar dan postur yang lemah secara keseluruhan.

Kesan posisi duduk bayi bentuk W #
Hip

dysplasia

Adakah anak didiagnosis dengan mas
alah kong
enital atau perkembangan pada pinggul? Jika si kecil mengalami
hip

dysplasia
, posisi duduk W adalah kedudukan yang tidak digalakkan. Ini kerana cara duduk ini boleh meningkatkan risiko terkehel pinggul.

Perhatikan tanda untuk gejala ini walaupun anak tidak didiagnosis dengan penyakit ini. Keadaan ini ada kalanya sukar untuk dikesan sehingga mereka sudah besar dan mengadu ketidakselesaan atau
rasa sakit
.

Mengembangkan isu ortopedik

Duduk dalam posisi W terlalu kerap boleh menyebabkan otot tegang pada kaki dan pinggul, sekali gus menghal
ang perger
akan normal, menjejaskan koordinasi dan keseimbangan anak.

Perhatikan perubahan dalam gaya berjalan anak seperti
pigeon-toed
– kaki menghala ke dalam atau kaki terbalik (
feet turned in
).

Isu koordinasi bilateral dalam posisi duduk bayi

Posisi duduk ini menandakan anak mengelak koordinasi dan/atau pergerakan bebas sebelah kanan dan kiri badan.

Anak anda mungkin hanya akan mencapai benda di sebelah kanan dengan tangan kanan dan benda di sebelah kiri dengan tangan kirinya.

Perhatikan
kelewatan perkembangan
 dalam penguasaan tangan atau ketangkasan pergerakan, kelewatan
motor halus
 seperti memotong kertas dengan gunting dan kelewatan motor kasar, contohnya berlari dan melompat, serta isu lain berkaitan koordinasi kanan kiri badan.

Baca juga:

Masalah lain

Posisi duduk W juga mungkin menjadi masalah jika anak mengalami peningkatan nada otot atau keadaan neurologi tertentu seperti
cerebral palsy
. Dalam kes ini,
W-sitting
 menyebabkan otot tegang, lama-kelamaan, mengalami kesukaran untuk duduk dalam posisi lain.

Perhatikan jika si kecil berdepan masalah untuk menukar posisi duduk yang lain.

Posisi duduk bayi alternatif

Anak yang terbiasa dengan posisi duduk W, tidak boleh diubah dengan hanya

melarang mereka
 daripada duduk dalam kedudukan tersebut.

Sebaliknya, anda disarankan memberikan anak alternatif yang membolehkan mereka duduk dengan selesa serta membiasakan diri dengan cara duduk baharu.

Kerusi kecil

Anda boleh bermula dengan memberikan si kecil kerusi kecil yang membolehkan mereka kekal dengan
permukaan lantai

semasa bermain.

Posisi duduk bayi #Mencangkung

Posisi mencangkung
 juga sesuai untuk kanak-kanak dan mudah dilakukan mereka kerana kekuatan otot sedang berkembang. Cara duduk ini juga membantu membangunkan kekuatan teras serta kaki yang kuat.

Berlutut

Berlutut boleh menjadi alternatif yang lebih baik kepada
W-sitting
. Namun ada kalanya tanpa disedari si kecil, kedudukan berlutut ini boleh berubah kepada
posisi duduk
 W.

Kaki ke depan, antara salah satu posisi duduk bayi boleh dicuba

Membetulkan kebiasaan cara duduk W yang paling pantas adalah dengan membiarkan si kecil meregangkan kakinya ke hadapan.

Anda boleh galakkan anak duduk dalam posisi ini semasa
membaca buku
 atau melakukan aktiviti bersendirian.

Duduk bersimpuh

Jika pilihan alternatif duduk yang lain tidak begitu menyelesakan buat si kecil, anda mungkin boleh mengesyorkan mereka untuk duduk bersimpuh.

Umumnya, cara duduk ini turut dapat mengekalkan berat badan separa pada pinggul dan kaki.

Duduk bersila

Anda boleh meminta anak duduk
bersila di atas lantai
 dan ini merupakan kedudukan paling selamat dan seimbang untuk badan.

Kesimpulan

Walaupun
W-sitting
 kelihatan tidak selesa, tetapi ia merupakan sebahagian daripada perkembangan normal si kecil.

Sekiranya anak duduk bentuk W dan masih dapat bergerak dengan mudah ke kedudukan lain, tiada apa yang perlu dibimbangkan.

Namun dalam masa yang sama dorong mereka untuk duduk dalam kedudukan lain bagi
membantu perkembangan
 dengan seimbang.

Sekiranya anda mempunyai sebarang kebimbangan atau pertanyaan, berundinglah dengan
doktor pediatrik
 untuk mendapatkan lebih kepastian.


Jaga-jaga! Kalau Kulit Jadi Hitam & Tebal, Anda Mungkin Alami Keadaan Kulit Ini...

Salah satu komplikasi yang boleh berlaku disebabkan diabetes ialah keadaan yang dikenali sebagai acanthosis nigricans. Ia merupakan satu keadaan di mana kulit menebal dan menghitam. Bagaimanakah kulit menebal dan hitam ini boleh berlaku?

Kenali keadaan acanthosis nigricans: Kulit menebal dan hitam

Acanthosis nigricans ialah satu keadaan kulit yang mengalami perubahan warna yang gelap pada lipatan badan.

Kulit yang mengalami keadaan ini juga akan menebal. Selalunya, acanthosis nigricans berlaku pada bahagian lipatan ketiak, leher dan juga di celah paha atau kelangkang.

Perubahan kulit seperti ini biasa berlaku dalam kalangan mereka yang obes atau menghidap diabetes.

Kanak-kanak yang menghidap penyakit ini berisiko lebih tinggi untuk menghidap diabetes jenis 2.

Buat masa sekarang, tiada sebarang rawatan khusus yang tersedia bagi merawat keadaan ini.

Rawatan yang tersedia hanyalah untuk mengembalikan tona warna kulit selain mengembalikan semula tekstur asal kulit tersebut.

Tanda-tanda jika anda alami acanthosis nigricans

Satu-satunya tanda atau simptom yang boleh dilihat jika anda mengalami acanthosis nigricans ialah kulit menebal dan menghitam.

Kulit anda bukan sahaja berwarna lebih gelap, tetapi juga akan menjadi lebih tebal daripada sebelum ini.

Perubahan ini akan berlaku secara perlahan-lahan.

Selain itu, kulit yang terlibat juga mungkin akan mengalami kegatalan selain mempunyai sedikit bau yang kurang menyenangkan.

Punca-punca kulit menebal dan hitam

Terdapat beberapa perkara atau punca yang boleh menyebabkan kejadian kulit menebal dan menghitam. Antara punca-punca tersebut ialah:

Gangguan hormon:
 Keadaan penyakit kulit ini biasa berlaku dalam kalangan mereka yang mempunyai gangguan berkaitan hormon tubuh. Ini termasuklah sista ovari dan juga kelenjar adrenal.

Kerintangan atau ketahanan insulin:
 Ketahanan atau kerintangan insulin boleh menyebabkan berlakunya penyakit kencing manis. Oleh itu, tidak pelik jika mereka yang menghidap diabetes boleh mengalami penyakit ini.

Kesan ubat-ubatan tertentu:
Terdapat beberapa jenis ubat-ubatan yang mungkin boleh menyebabkan penyakit kulit seperti ini.
Antaranya ialah pil perancang
 dan juga niasin dengan dos yang tinggi.

Kanser:
Ia juga boleh berpunca daripada penyakit seperti kanser. Apabila tumor kanser mula tumbuh dalam organ dalaman, ia juga boleh mencetuskan acanthosis nigricans.

Faktor risiko acanthosis nigricans

Terdapat beberapa faktor risiko yang meningkatkan peluang seseorang individu tersebut untuk mendapat penyakit ini. Antaranya ialah:

Obesiti:
 Semakin berat tubuh anda, maka semakin tinggi risiko untuk anda mendapat kulit menebal dan menghitam.

Sejarah keluarga:
 Jika ada ahli keluarga yang pernah mendapat penyakit ini, tidak mustahil untuk anda juga mengalaminya kelak.

Bangsa atau kaum:
 Ada sesetengah bangsa atau kaum yang mempunyai risiko yang lebih tinggi untuk mengalami keadaan kulit ini.

Diagnosis bagi keadaan ini

Penyakit ini biasanya didiagnosis setelah anda menjalani pemeriksaan kulit bersama doktor.

Berkemungkinan sedikit sampel kulit anda akan diambil untuk diuji.

Doktor juga mungkin akan melakukan beberapa ujian bagi menentukan punca yang menyebabkan keadaan tersebut berlaku.

Rawatan bagi keadaan kulit menebal dan hitam

Seperti yang telah dinyatakan sebelum ini, tidak terdapat rawatan khusus bagi merawat penyakit ini.

Namun, ada beberapa kaedah yang boleh digunakan bagi menghilangkan warna gelap pada kulit menebal dan hitam ini.

Antaranya ialah:

Pembedahan:
 Sekiranya keadaan ini berpunca daripada tumor kanser, maka pembedahan akan diperlukan bagi membuang tumor tersebut.

Menurunkan berat badan:
 Sekiranya kulit menebal dan menghitam ini disebabkan oleh faktor obesiti, maka anda perlu menurunkan berat badan anda.

Berhenti mengambil ubat dan suplemen:
 Jika keadaan acanthosis nigricans ini berpunca daripada kesan pengambilan ubat atau suplemen, doktor mungkin akan meminta anda untuk menghentikan pengambilannya dengan segera.

Ubat doktor:
 Doktor juga mungkin akan memberikan beberapa jenis ubat-ubatan bagi membantu meratakan warna kulit selain menghilangkan baunya. Ini termasuklah krim melembutkan kulit, sabun antibakteria, antibiotik dan ubat makan jerawat.

Acanthosis nigricans dan diabetes

Bagi mereka yang tidak disahkan mengalami diabetes,
kulit yang menebal dan hitam ini boleh menjadi tanda bahawa anda sedang mengalami diabetes.

Bagi mereka yang sedang mengalami diabetes pula, kulit yang menebal dan menghitam ini boleh berlaku sebagai satu komplikasi bagi penyakit diabetes yang dialami.

Oleh itu, jika anda mendapati diri anda ada mengalami keadaan kulit ini, anda mungkin sama ada sedang menghidap diabetes atau sedang mengalami komplikasi akibat penyakit diabetes.

[health_tool_article id=”32121″]

Kesimpulan

Secara umumnya, bagi mengelakkan keadaan ini daripada berlaku, anda mesti melakukan tiga perkara berikut.

Pertama, anda mestilah berusaha untuk menurunkan berat badan anda.

Kedua, anda perlu mengawal pemakanan anda dengan mengambil makanan-makanan yang sihat.

Ketiga, perhatikan pengambilan sebarang ubat-ubatan atau suplemen yang mungkin menyebabkan kulit menebal dan hitam.

 Ketiga-tiga perkara ini boleh membantu mengelakkan acanthosis nigricans daripada berlaku. Selain itu, tiga perkara ini juga boleh membantu memulihkan warna kulit kepada tona yang lebih baik.


Ikut 7 Cara Ini Kalau Tak Nak Tumbuh Jerawat Di Pipi

Akne, masalah keradangan kulit yang menyebabkan kemunculan bintik halus dan jerawat! Ia boleh terbentuk di mana sahaja, sama ada jerawat di pipi kanan atau kiri, bahu, belakang, leher, dada, mahupun lengan.

Dikenali dengan banyak nama, akne dikelaskan
mengikut kelas tertentu seperti whiteheads, blackheads, sista, dan nodule.

Jerawat di pipi kanan atau kawasan badan lain sering berlaku dalam fasa akil baligh, ketika kelenjar sebum sedang aktif. Pun begitu, ia masih berpotensi untuk terbentuk pada usia berapa pun.

Walaupun akne bukanlah 1 kondisi yang berbahaya, ia masih boleh meninggalkan parut pada kulit.

Untuk mendapatkan lebih banyak info tentang Kesihatan Kulit, sila dapatkannya
di sini.

Jerawat di pipi kanan, apa puncanya?

Untuk makluman pembaca, jerawat di pipi kiri berlaku apabila kelenjar sebum yang melekat pada folikel rambut dirangsang ketika akil baligh atau disebabkan perubahan hormon.

Sebum (minyak) adalah bahan semula jadi yang dihasilkan sebagai pelincir dan pelindung kulit.

Apabila sebum di folikel rambut menjadi tersumbat, maka di sinilah munculnya
whiteheads.

Bintik ini kemudian akan bertukar warna menjadi kehitaman
(blackheads)
apabila
 lapisan kulit terdedah dengan elemen luar.

Lama-kelamaan, folikel yang tersumbat akan membesar membentuk benjolan.

Semakin besar benjolan jerawat di pipi kanan wajah, semakin rapuh dinding kulit di sekitarnya, lantas memungkinkan jangkitan bakteria.

Apabila jerawat di pipi kiri dijangkiti bakteria hingga ke lapisan kulit yang dalam, keradangan boleh berlaku yang kemudiannya, membentuk sejenis sista.

Selain faktor penyumbatan, beberapa elemen lain turut berupaya menyumbang kepada pembentukan akne.

Antaranya:

Makanan bergula/tidak sihat

Tekanan

Keturunan

Pekerjaan (terdedah dengan persekitaran kotor)

Cara penggunaan kosmetik/solekan yang salah

Ingin cegah jerawat di pipi kanan? Amalkan tip-tip ini!

#1 Sentiasa jaga kebersihan wajah

Sama ada anda mempunyai kulit berjerawat atau sebaliknya, mengekalkan kebersihan kulit wajah pada tahap optimum adalah amat mustahak!

Kenapa penting? Pencucian wajah akan bantu menghilangkan kekotoran, debu-debu halus yang tidak kelihatan, sel kulit mati atau minyak kulit berlebihan.

Tipnya;
Cuci muka 2 kali sehari, siang dan malam.
Gunakan pencuci muka dengan kadar PH seimbang dan dilabel
non-comedogenic
.

Harus kalian faham, mencuci dengan terlalu kerap juga tidak semestinya lebih baik, malah mungkin lebih banyak keburukan berbanding kebaikan.

#2 Cubalah produk jerawat di pipi kanan di kaunter

Produk-produk akne di kaunter tidak memerlukan sebarang preskripsi.

Sebilangan besar daripadanya mengandungi bahan seperti benzoil peroksida, asid salisilik, asid glikolik, atau asid laktik, yang mengekang pembentukan bakteria tapi mampu mengeringkan kulit.

Disebabkan itu, kalian harus berhati-hati saat
menggunakan produk sebegini.

Anda juga disarankan untuk bermula dengan kepekatan yang rendah hingga kulit mulai serasi dengan produk tersebut.

#3 Gunakan alat solek dengan berhati-hati

Semasa kulit ‘dilanda’ jerawat, elakkan daripada memakai bedak asas atau pemerah pipi.

Sekiranya anda masih ingin memakai alat solek, pastikan untuk mencucinya dengan bersih sebelum tidur.

Bagi mereka dengan kulit berjerawat, memakai kosmetik yang diformulasi sebagai bebas minyak, tanpa pewarna atau bahan kimia tambahan menjadi pilihan yang bijak!

Selain itu,
pilih alat solek yang dilabelkan sebagai non-comedogenic,
 yang bermaksud tidak akan mencetuskan jerawat.

Sentiasa rajinkan diri untuk membaca dan menilai senarai ramuan pada label produk sebelum membeli okey!

#4 Kawal tangan, elak kerap sentuh muka!

Tabiat menyentuh muka ini sering menjadi punca tumbuhnya jerawat! Elakkan menyentuh pipi, dagu atau wajah anda, lebih-lebih lagi tanpa mencuci tangan terlebih dahulu.

Mengapa? Ini kerana, anda bukan sahaja menyebarkan bakteria, bahkan berupaya merengsakan kulit wajah yang sudah meradang.

Peringatan!
Jangan pandai-pandai memicit atau mengeluarkan isi jerawat dengan jari yang tidak dicuci,
 tindakan ini berisiko memicu jangkitan dan parut.

#5 Bersenam secara konsisten

Bersenam secara teratur bukan sahaja bagus untuk tubuh badan, ia juga bermanfaat untuk kesihatan kulit.

Semasa bersenam pula, elakkan memakai pakaian atau menggunakan peralatan yang  berupaya mewujudkan geseran dengan kulit atau menyebabkan kegatalan.

Pastikan untuk mandi atau mengeringkan peluh sejurus selepas bersenam.

#6 Elakkan pendedahan matahari yang melampau

Selaran matahari yang mengandungi sinaran ultraviolet berupaya meningkatkan keradangan, kemerahan, bahkan jeragat (hiperpigmentasi) yang sukar dirawat!

Beberapa jenis ubat jerawat di pipi kanan atau kawasan tubuh lain juga boleh menjadikan kulit anda lebih sensitif terhadap cahaya matahari.

Hadkan masa anda terdedah dengan sinaran matahari, terutama sekitar jam 10 pagi dan 4 petang.

Tanpa mengira jenis dan masalah kulit, selalu
gunakan krim pelindung matahari dengan SPF 30 atau lebih tinggi sekurang-kurangnya 20 minit
 sebelum melangkah ke luar rumah.

#7 Jangan stres stres ya!

Beberapa kajian telah mengaitkan faktor tekanan/ stres dengan masalah kulit berjerawat.

Terbukti, apabila tekanan yang dihadapi tidak diuruskan dengan baik, kesihatan kulit akan mula terjejas.

Oleh itu, penting untuk mengenal pasti punca stres dan cubalah yang terbaik untuk
mengawal serta menguruskan perasaan tersebut sebaik mungkin.

Sekiranya kalian masih berasa ragu-ragu, rujuk pakar dermatologi untuk mendapatkan khidmat nasihat dan rawatan yang bersesuaian.


Teh & Buah Epal Dipercayai Bantu Mencegah Sakit Jantung Dan Kanser, Ini Penjelasannya!

Penyakit jantung dan kanser merupakan antara sakit kronik yang menjadi igauan setiap individu. Mengamalkan diet pemakanan yang sihat dan seimbang dipercayai dapat mengurangkan risiko kecenderungan untuk menghidapi kedua-dua penyakit ini.

Berdasarkan satu penyelidikan baru yang dijalankan oleh
Edith Cowan University
 (ECU) mengatakan pengambilan makanan yang kaya dan tinggi kandungan flavanoid seperti epal dan
teh
 dipercayai dapat membantu melindungi diri daripada penyakit jantung dan kanser.

Baca lebih lanjut tentang Sakit Jantung
di sini.

Kesan Flavanoid Kepada Penyakit Jantung dan Kanser

Melalui perolehan data daripada
Danish Diet, Cancer and Health
 ini telah melibatkan sejumlah 53,048 individu masyarakat Denmark yang dianalisis oleh
ECU’s School of Medical and Health Sciences
selama 23 tahun.

Hasil analisa kajian yang diterbitkan dalam
Nature Communications

mendapati bahawa individu dengan diet pemakanan yang mengandungi kandungan flavanoid berasaskan tumbuhan akan kurang berdepan dengan
kecenderungan risiko mati
 yang berpunca daripada penyakit jantung atau kanser.

Menurut Ketua Penyelidikan, Dr Nicola Bondonno, kajian menunjukkan risiko kematian adalah lebih rendah bagi individu yang mengambil makanan tinggi flavanoid.

Apa yang lebih menarik, penyelidik mendapati kesan perlindungan adalah lebih kuat bagi individu yang mempunyai risiko tinggi untuk
menghidapi penyakit kronik
akibat tabiat merokok dan pengambilan minuman alkohol dalam kuantiti melebihi dua minuman standard sehari.

Jelas beliau lagi, hasil penemuan ini adalah penting kerana ia meningkatkan
potensi untuk mencegah kanser
 dan penyakit jantung dengan menggalakkan pengambilan makanan yang tinggi kandungan flavanoid, khususnya kepada individu yang mempunyai kecenderungan untuk menghidapi penyakit kronik ini.

Perubahan Tabiat Secara Beransur-ansur

Walau bagaimanapun, Dr Nicola memberitahu pengambilan dan pengharapan kepada flavanoid semata-mata tidak akan dapat menangkis sebarang peningkatan risiko kematian yang berpunca dari tabiat merokok dan
penggunaan alkohol dalam jumlah yang tinggi.

Kaedah yang paling terbaik adalah dengan
menghentikan terus tabiat merokok
 dan cuba mengurangkan pengambilan alkohol.

Sememangnya diakui untuk melakukan perubahan gaya hidup boleh mendatangkan cabaran yang hebat.

Jadi menerusi penyelidikan ini, individu dengan tabiat yang tidak sihat boleh cuba mengurangkan kecenderungan tersebut dengan  mengambil makanan yang tinggi flavanoid.

Tetapi dalam masa yang sama mempunyai usaha untuk mengurangkan pengambilan alkohol dan
menghentikan tabiat merokok
.

Jumlah Pengambilan Flavanoid

Kajian yang telah dilakukan oleh ECU dengan kerjasama penyelidik dari
Herlev & Gentofte University Hospital, Aarhus University
, bersama
 Danish Cancer Society Research Centre
,
Aalborg University Hospital
 serta
Universities of Western Australia
 dan
International Agency for Research on Cancer
 ini mencadangkan pengambilan sekurang-kurangnya 500 miligram (mg) jumlah flavanoid setiap hari.

Ini kerana mengambil makanan yang mengandungi sebatian flavanoid menerusi  diet pemakanan harian bagi seseorang individu dapat bantu mengurangkan risiko kematian disebabkan kanser dan sakit jantung.

Bagi salah seorang penyelidik dalam kajian ini, Dr Bondonno menyatakan, adalah amat penting untuk memastikan terdapat sebatian flavanoid dari pelbagai sumber makanan dan minuman yang berasaskan tumbuhan berlainan.

Diet pemakanan seperti itu boleh didapati melalui pengambilan seperti satu cawan teh,
epal,
 buah oren, sejumlah 100 gram beri biru bersama 100 gram brokoli yang akan memberikan pelbagai sebatian flavanoid dan ia melebihi daripada 500 miligram jumlah flavanoid yang diperlukan oleh individu setiap hari.

Namun, jelas Dr Bondonno lagi, walaupun terdapat hubung kait antara pengambilan makanan tinggi flavanoid dengan risiko kematian yang lebih rendah, tetapi kesan perlindungan semula jadi masih tidak begitu jelas dan dipercayai mempunyai pendekatan yang pelbagai.

Penggunaan alkohol dan tabiat merokok secara umumnya akan meningkatkan risiko keradangan dan kerosakan saluran darah yang mengakibatkan risiko untuk mengalami
pelbagai jenis penyakit.

Di sini, flavanoid terbukti berperanan sebagai antikeradangan dan dapat membantu pertingkatkan fungsi saluran darah. Ini mungkin antara penyebab mengapa flavanoid dikaitkan dengan risiko kematian yang lebih rendah untuk penyakit jantung dan kanser.

Menurut Dr Bondonno lagi, kajian seterusnya yang perlu dilakukan adalah untuk melihat dengan lebih dekat jenis penyakit jantung dan kanser yang dilindungi oleh kesan flavanoid ini.


Buat 9 Langkah Ini Kalau Tak Nak Baju Berbau Hapak Selepas Dibasuh!

Anda letak sabun basuh baju dengan banyak untuk wangikan pakaian ketika mencuci? Sabun cuci pakaian bukanlah faktor utama yang menyebabkan baju anda kekal wangi dan tidak berbau. Sebaliknya, ada beberapa perkara penting yang ramai terlepas pandang sewaktu mencuci pakaian.

Ini sembilan (9) teknik untuk pastikan baju kekal wangi selepas dibasuh.

Untuk mendapatkan lebih banyak info berkenaan Habit Sihat, anda boleh klik
di sini
.

Bukan hanya sabun basuh baju, tapi 9 teknik ini juga sangat membantu

Ya, sabun basuh baju membantu anda memberikan wangian yang harum ketika mencuci pakaian.

Namun, ia bukanlah satu-satunya cara untuk mewangikan pakaian anda.

Ada beberapa perkara lain yang anda perlu berikan perhatian jika mahu pakaian kekal berbau wangi dan tidak hapak.

#1. Bersihkan mesin basuh

Walaupun mesin basuh
 berfungsi membersihkan pakaian anda, namun itu tidak bermakna ia tidak perlu dicuci atau diselenggara.

Anda perlu membersihkan segala kulat yang terdapat dalam mesin basuh bagi mengelakkan bau hapak pada baju.

Anda boleh menggunakan
campuran cuka
 dan air dengan nisbah 1:1 untuk mencuci mesin basuh anda.

Selain itu, anda juga boleh meletakkan cecair peluntur ke dalam mesin basuh dan menggunakan mode
tub cleaning
 pada mesin untuk mula mencuci secara automatik.

#2. Basuh pakaian dengan air panas

Apabila kita memakai pakaian, minyak badan atau sebum akan melekat pada pakaian.

Cara yang paling sesuai untuk menanggalkan sebum daripada pakaian adalah dengan menggunakan sabun basuh baju bersama-sama air panas.

Namun, tidak semua pakaian boleh dicuci
dengan air panas.

Oleh itu, lihat pada label pakaian terlebih dahulu sebelum mula
mencuci menggunakan air panas.

#3. Gunakan sabun cuci pakaian yang betul

Pastikan anda memilih sabun cuci pakaian yang betul dengan jenis fabrik
pakaian anda
.

Ini kerana, ada sabun basuh baju yang sesuai digunakan bersama air sejuk dan ada juga yang tidak sesuai.

Selain itu, gunakan kuantiti sabun yang tepat sewaktu
 mencuci baju
.

 Jumlah sabun yang terlalu banyak juga tidak semestinya menyebabkan baju anda bersih dan wangi.

 Oleh itu, ikut saranan penggunaan yang tertera pada botol sabun.

#4. Jangan lengahkan basuh baju

Jangan sesekali melambat-lambatkan cuci pakaian terutamanya bagi pakaian yang terlalu kotor atau
dibasahi peluh
.

Ini kerana,
bakteria akan membiak
 dengan lebih banyak pada pakaian yang lama tidak dibasuh.

Apabila bakteria menjadi terlalu banyak, baju anda juga akan mudah menjadi busuk dan berbau hapak walaupun setelah dicuci.

#5. Rendam pakaian sebelum basuh

Jika anda mahukan pewangi pakaian betul-betul meresap pada pakaian anda, cuba rendam pakaian terlebih dahulu sebelum dicuci. Disarankan untuk anda rendam pakaian semalaman sebelum dicuci pada keesokan pagi.

#6. Jangan
overload
 mesin basuh anda

Ramai daripada kita yang gemar menyumbat pakaian sehingga penuh ke dalam mesin basuh dengan hanya sekali cucian.

Ini kerana, kita tidak mahu menunggu lama bagi tujuan mencuci baju.

Tahukah anda, pakaian yang memenuhi mesin basuh sehingga melebihi kapasiti sebenar tidak akan dicuci dengan baik?

Cara terbaik adalah memastikan pakaian diisi tidak lebih daripada ¾ kapasiti mesin basuh. Barulah pakaian anda mempunyai ruang dalam mesin tersebut untuk dicuci secara optimum.

#7. Cuba cucian tangan

Bagi jenis pakaian yang berbau busuk atau hapak, mungkin cucian tangan bersama sabun basuh baju merupakan cara terbaik.

Apatah lagi jika pakaian tersebut diperbuat daripada
jenis fabrik
 yang mudah rosak.

A
mbil masa untuk mencuci pakaian dengan menggunakan tangan dan rendam sebentar di dalam air sabun sekurang-kurangnya satu jam.

Kemudian bilas sehingga bersih sebelum dijemur.

#8. Keringkan pakaian dengan segera

Apabila ia sudah dicuci, pakaian perlulah dijemur atau dikeringkan dengan segera.

Ini kerana, pakaian yang dibiarkan basah hanya akan mengundang
pembiakan bakteria
 yang menyebabkan pakaian berbau hapak.

Jika anda menggunakan mesin pengering, pastikan anda tidak menyumbat kesemua pakaian sehingga penuh.

Sekiranya anda ingin menjemur pakaian, pastikan ia berada di luar rumah atau di bawah
cahaya matahari.

Cahaya matahari boleh membantu membunuh sebarang spora kulat mahupun bakteria yang terdapat pada pakaian.

#9. Pastikan pakaian benar-benar kering

Sebelum anda mula melipat atau menyimpan pakaian ke dalam almari, pastikan ia telah kering sepenuhnya.

Pastikan bahagian-bahagian pakaian yang terlipat atau pada bahagian celah pakaian benar-benar kering.

Jika anda menyimpan pakaian yang masih lembap di dalam almari, ia pasti akan berbau hapak apabila telah kering nanti.

Kuman dan kulat punca baju berbau

Kebanyakan isu baju berbau hapak walaupun setelah dicuci berpunca
daripada kulat
 dan juga
kuman
.

Oleh itu, dapatkan jenis sabun basuh baju yang bukan hanya berfungsi untuk mencuci, tetapi juga boleh membunuh kuman pada pakaian.

Selain itu, anda juga boleh menggunakan
bahan pewangi
 ketika mencuci pakaian untuk menaikkan aroma wangian pada baju anda.

Selamat mencuba!


Ini Antara 1001 Kelebihan Buah Kelapa Yang Mungkin Tidak Anda Ketahui, Baik Untuk Kesihatan Juga!

Anda pasti pernah melihat buah kelapa, bukan? Tetapi adakah anda mengetahui rahsia dan kelebihan buah tersebut? Hello Doktor akan kongsikan mengenai kebaikannya yang mungkin tidak anda ketahui.

Kelebihan buah kelapa: Airnya

Air kelapa adalah rendah kalori dan secara semula jadinya bebas daripada lemak dan kolesterol.

Ia mempunyai kandungan karbohidrat dalam bentuk gula dan elektrolit yang mudah dicerna. Ia mempunyai kalori yang rendah, kurang kandungan garam, dan kaya dengan kandungan kalium yang ternyata lebih tinggi berbanding daripada minuman sukan.

Manfaat buah kelapa: Isinya

Boleh meningkatkan kesihatan jantung

Isi kelapa mengandungi minyak kelapa, yang boleh meningkatkan kolesterol HDL (baik) dan mengurangkan kolesterol LDL (buruk). Penambahbaikan dalam hal ini boleh mengurangkan risiko penyakit jantung anda.

Boleh menyokong penurunan berat badan

Kajian menunjukkan bahawa trigliserida rantaian sederhana (MCT) dalam buah ini boleh menggalakkan perasaan kenyang, pembakaran kalori, dan pembakaran lemak, yang semuanya
menyokong penurunan berat badan.

Selain itu, kandungan isi buahnya yang tinggi dengan serat dapat memberikan perasaan kenyang, yang boleh membantu mencegah pemakanan secara berlebihan.

Isi buah kelapa bantu kesihatan penghadaman

Kelapa tinggi dengan kandungan serat, yang membantu meningkatkan jumlah najis dan menyokong fungsi usus, yang menjadikan sistem pencernaan anda kekal sihat.

Oleh kerana buah ini juga tinggi dengan kandungan lemak, ia dapat membantu tubuh anda menyerap nutrien yang larut lemak, termasuklah vitamin A, D, E, dan K.

Faedah lain isi kelapa

Boleh menstabilkan gula darah.
Buah ini boleh menurunkan gula darah dan mengubah bakteria usus anda untuk membantu mengawal gula darah.

Boleh meningkatkan imuniti.
 Mangan dan antioksidan dalam kelapa boleh membantu meningkatkan sistem imun anda dan mengurangkan keradangan. MCT buah ini mungkin juga mempunyai antivirus, antikulat, dan sifat-sifat penekan tumor.

Boleh memberi manfaat kepada otak anda.
 MCT dalam minyak kelapa memberikan sumber bahan bakar alternatif kepada glukosa, yang dapat membantu individu yang mengalami gangguan otak atau fungsi otak, seperti penyakit Alzheimer.

Kelebihan buah kelapa: Minyaknya

Minyak kelapa telahpun wujud beratus-ratus tahun yang lalu dan sekarang ia masih salah satu ubat semulajadi yang paling banyak digunakan seluruh dunia.

Berikut adalah 11 kelebihan yang boleh anda dapati daripada minyak kelapa:

Menanggalkan solekan

Minyak kelapa adalah baik untuk kulit, fungsinya sebagai penghilang solekan sebenarnya membantu lebih daripada apa yang anda fikir.

Hanya dengan satu sudu teh minyak kelapa atau mungkin kurang akan
membersihkan solekan anda
 dengan mudah. Minyak buah ini tidak menyebabkan kerengsaan mata, oleh itu adalah lebih senang untuk membersihkan solekan mata anda.

Pelembap bibir

Bibir kering cukup tidak selesa.

Minyak kelapa boleh digunakan sebagai salap bibir untuk kesan penyembuhan. Ia juga selamat untuk digunakan disebabkan oleh sifat semula jadi.

Penjagaan kulit

Minyak buah ini merupakan alternatif yang baik untuk penjagaan kulit.

Dengan berat molekul yang rendah, minyak buah ini boleh diserap dengan mudah sekali gus membantu meningkatkan tahap sel kulit. A
sid dalam minyak buah ini baik untuk mengurangkan keradangan dan dehidrasi.

Anda boleh mencuba produk penjagaan kulit mengikut cara anda, daripada pencuci muka, pencuci tangan atau sabun mandian berasaskan minyak kelapa.

Penjagaan rambut

Kesan biasa menggunakan minyak kelapa adalah dapat
mengurangkan kelemumur
 – iaitu keadaan kulit yang menjadikan kulit kepala anda menanggalkan kepingan putih ke seluruh bahu anda lebih cepat daripada biasanya.

Manfaat lain minyak buah kelapa ini ialah ia berfungsi sebagai perapi. Ia membantu rambut yang rosak dan menjadikannya kelihatan berkilat kembali.

Penyakit jantung

Dengan kandungan 50% asid laurik, minyak buah ini memperbaiki keadaan jantung dengan menghalang kolesterol tinggi dan tekanan darah tinggi. Ia juga melindungi arteri daripada kecederaan kecil.

Walau bagaimanapun, penggunaan yang kerap tidak disyorkan oleh doktor. Oleh itu, satu atau setengah sudu teh minyak buah ini setiap hari adalah mencukupi.

Penurunan berat badan

Individu yang menggunakan minyak kelapa setiap hari mempunyai selera makan yang lebih baik; oleh itu,mereka tidak merasa perlu mengidamkan makanan atau makan secara berlebihan.

Minyak buah ini juga memudahkan tubuh untuk mencerna makanan dan
meningkatkan kadar metabolisme badan
.

Imuniti

Dengan pelbagai asid dan bahan-bahan lain yang berguna, minyak kelapa boleh berfungsi sebagai penggalak imuniti.

Ia berkaitan dengan
bakteria yang menyebabkan herpes
, influenza dan cytomegalovirus.

Penghadaman

Ia membantu memperbaiki sistem penghadaman, melindungi perut daripada pelbagai kulat, parasit dan bakteria berbahaya, dan meningkatkan penyerapan vitamin, mineral dan nutrien lain.

Penyembuhan dan jangkitan

Individu yang cedera mungkin ingin menyapu minyak kelapa di kawasan yang cedera disebabkan oleh kesan perlindungannya yang luar biasa.

Minyak buah ini membentuk penghalang yang menyebabkan bakteria, debu atau entiti berbahaya yang lain memasuki badan. Ia juga mempercepat proses penyembuhan kulit yang rosak.

Membantu tidur dengan lebih mudah

Mengurut dengan minyak kelapa membantu mengurangkan keresahan dan oleh itu, anda boleh mendapatkan tidur yang cukup selesa dan baik.

Buah kelapa: Gunakan secara berpada-pada

Kelapa merupakan bahan makanan dan juga buah bernutrisi yang murah bagi anda mendapatkan sumber vitamin dan kalium.

Kelapa rendah dengan kandungan kalori tetapi masih tinggi dengan kandungan vitamin terutamanya kalium. Kalium yang diperolehi daripada buah kelapa adalah lebih tinggi berbanding buah pisang.

Tetapi perlu diingatkan bahawa anda perlu mengawal pengambilan buah ini samada air buahnya atau isi buah ini untuk mengelakkan pengambilan secara keterlaluan yang mungkin boleh menyebabkan masalah kesihatan yang lain.